അഭിനന്ദനങ്ങൾ സഖാക്കളേ. 3,828 പേരിൽ അവസാനത്തെ കൂട്ടമാണ് നിങ്ങൾ.
ഇത് സ്റ്റേറ്റ് ആർകൈവിൽ നിന്ന് കിട്ടിയതാണ്.
എനിക്ക് നിങ്ങളുടെ സഹായം ആവശ്യമുണ്ട്.
അവർ ഷട്ട് ഡൗൺ ചെയ്യാൻ ശ്രമിച്ചതിന് ശേഷമാണ്
റിയാക്ടർ പൊട്ടിത്തെറിച്ചതെന്ന് സ് ഥിരീകരിക്കാമോ?
ശരിയായ ചോദ്യം ചോദിച്ചാൽ
സത്യമായ ഉത്തരം കിട്ടുമെന്ന് തോന്നുന്നുണ്ടോ?
അവർ ദിയത്ലോവിനേ വിചാരണ ചെയ്യാൻ പോകുകയാണ്,.
സാക്ഷി പറയാൻ നമ്മളെ വിളിക്കും.
ഞാൻ ഡാറ്റ പരിശോദിച്ചു.
റിയാക്ടർ ഷട്ട് ഡൗൺ ചെയ്തതിന് ശേഷമാണ് പൊട്ടിത്തെറി ഉണ്ടായത്.
നിങ്ങൾ ഇതിന് മുൻപ് ഇത് കണ്ടിട്ടുണ്ടല്ലേ.
പൊട്ടിത്തെറി ഉണ്ടാവാൻ എന്താണ് കാരണമെന്ന് എനിക്ക് ഒരു ഐഡിയയും ഇല്ല.
- അപ്പൊ അവരുടെ തെറ്റാണോ? - അതെ.
പക്ഷെ അവരുടെ മാത്രം തെറ്റല്ല.
നമുക്ക് KGBയുമായി ഒരു ഡീൽ ഉണ്ടാക്കാം.
ഈ കാര്യം വിയെന്നയിൽ പറയുന്നില്ല,
പകരമായിട്ട് ആരും അറിയാതെ ബാക്കി റിയാക്ടറുകൾ ശരിയാക്കാൻ അവർ നമ്മളെ അനുവദിക്കുന്നു.
ലോകത്തോട് ഇത് വിളിച്ച് പറയാൻ ഒരു അവസരമാണിത് വലേറി.
ആരെങ്കിലും സത്യം തുറന്നുപറഞ്ഞേ മതിയാകൂ.
എംസോണ്‍ റിലീസ് - 1088 http://www.malayalamsubtitles.org/ www.facebook.com/msonepage
പരിഭാഷ : ശ്രീധര്‍ Translation : Sree Dhar
പ്രിപ്യാറ്റ് നഗരം, 1986 ഏപ്രിൽ 25 പൊട്ടിത്തെറിക്ക് 12 മണിക്കൂർ മുൻപ്
ബ്രൂഖ്യനോവിന് സ്ഥാനക്കയറ്റം കിട്ടുമെന്നാണ് കേട്ടത്.
മറ്റേ സുരക്ഷാ ടെസ്റ്റ്‌ കൊണ്ടുള്ള പ്രശ്നം...
അത് വിജയകരമായി പൂർത്തിയാക്കിയാൽ,
തീർച്ചയായും ഒരു സ്ഥാനകയറ്റം പ്രതീക്ഷിക്കാം.
എന്തിന് കുറയ്ക്കണം, മോസ്കോയിലേക്ക് വരെ പോകാൻ സാധിച്ചേക്കും.
അദ്ദേഹം പോയാൽ സ്വാഭാവികമായും എന്നേ മേധാവിയാക്കും,
അപ്പൊ എന്റെ പഴയ ജോലിക്ക് ആരെങ്കിലും എടുക്കേണ്ടിവരും.
സിറ്റിനികോവിനെ എടുത്താലോ എന്നാലോചിക്കുകയാ.
എന്നേ പരിഗണിച്ചാൽ കൊള്ളാമായിരുന്നു.
ഞാൻ പരിഗണിക്കാം.
വിക്റ്റർ പെട്രോവിച്ച്,
ടെസ്റ്റിനുള്ള തയ്യാറെടുപ്പുകളൊക്കെ സുതാര്യമായി നടന്നു.
സഖാവ് ദിയത്ലോവ് എന്റെ നിർദേശപ്രകാരം പ്രവർത്തിക്കുന്നുണ്ട്,
റിയാക്ടർ 4ൽ നിന്നുമുള്ള ഔട്ട്പുട്ട് 1600 മെഗാവാട്ടായി കുറച്ചിട്ടുണ്ട്.
താങ്കളുടെ സമ്മതത്തോടെ പവർ വീണ്ടും കുറച്ച്...
കുറച്ച് കാത്തിരിക്കേണ്ടി വരും.
എന്താ, വല്ല...?
എന്താ വല്ല പ്രശ്നവും ഉണ്ടോ എന്നാണോ ചോദിക്കാൻ പോകുന്നത് നിക്കോളായ്?
കോപ്പ്, മുഖഭാവം കണ്ടാലും മനസ്സിലാവില്ലേ?
മൂന്ന് വർഷമായി ഞാനാ ടെസ്റ്റ്‌ പൂർത്തിയാക്കാൻ ശ്രമിക്കുന്നു.
മൂന്ന് വർഷം.
കിയെവിലെ വൈദ്യുതി ഗ്രിഡ് കൺട്രോളർ എന്നെ വിളിച്ചിരുന്നു.
പവർ കുറയ്ക്കരുതെന്നാണ് അയാൾ പറയുന്നത്,
അടുത്ത 10 മണിക്കൂർ നേരത്തേക്ക്.
അയാൾക്ക്‌ ഇതിലെന്ത് ...
അത് ഗ്രിഡ് കൺട്രോളർ എടുക്കുന്ന തീരുമാനമല്ല, ദിയത്ലോവ്.
മാസാവസാനമാണ്.
ഈമാസത്തെ കോട്ട തീർക്കാനുള്ള നെട്ടോട്ടമാണ്.
എല്ലാവരും അധികസമയം ജോലി ചെയ്യുകയാണ്, ഫാക്ടറികൾക്ക് വൈദ്യുതി അധികം വേണം.
മുകളിൽ നിന്നുള്ള സമ്മർദ്ദം.
ആരാണെന്ന് നമുക്ക് അറിയില്ലെങ്കിലും.
അപ്പൊ പരീക്ഷണം വേണ്ടെന്ന് വെക്കണമെന്നാണോ?
ഇല്ല, അതിന്റെ ആവശ്യം വരില്ല.
പത്തുമണിക്കൂർ കാത്തിരുന്നാൽ,
- കാത്തിരിക്കാം - പകുതി പവറിൽ പ്രവർത്തിച്ചാൽ,
സ്റ്റെബിലിറ്റി പ്രശ്നങ്ങൾ ഉണ്ടാവില്ലേ?
- ഇല്ല, എനിക്ക് തോന്നുന്നത്... - തന്നോടല്ല ചോദിച്ചത്.
സുരക്ഷിതമാണ്.
1600(മെഗാവാട്ട്) നിലനിർത്താം.
ഞാനൊന്ന് വീട്ടിൽപോയി കുറച്ച് ഉറങ്ങിയിട്ട് രാത്രി വരാം.
എന്നിട്ട് തുടങ്ങാം.
ഞാൻതന്നെ ടെസ്റ്റ് മേൽനോട്ടം വഹിക്കാം.
അത് പൂർത്തിയാക്കിയിരിക്കും.
ആ അതുവരെ ഞാനിവിടെ കാത്തിരുന്നിട്ട് കാര്യമില്ലല്ലോ.
തീർന്നിട്ട് വിളിച്ചാൽ മതി.
ഇപ്പൊ എങ്ങനെയുണ്ട്?
ഇന്നലെ ഡോക്ടറേ കാണാൻ പോയിരുന്നല്ലേ?
ആരോഗ്യമൊക്കെ ഓക്കേ അല്ലെ?
ചാരന്മാർ അത് പറഞ്ഞുതന്നില്ലേ?
വിയെന്നയിൽ നിന്നാ.
ജർമൻ വായിക്കാൻ അറിയാമോ?
"അവസാനം സത്യം പറയുന്ന ഒരു സോവിയറ്റ് ശാസ്ത്രജ്ഞനെങ്കിലും.." എന്നാണ് എഴുതിയിട്ടുള്ളത്.
ഒളിച്ചിരിക്കുന്ന ആ കുത്തുവാക്കുകൾ എനിക്കത്ര ഇഷ്ടമായില്ല,
പക്ഷെ പറയാതെ വയ്യ, ആ കോൺഫെറെൻസിൽ നിങ്ങൾ നല്ല ഇമ്പ്രെഷൻ ഉണ്ടാക്കിയിട്ടുണ്ട്.
നിങ്ങൾ ഈ കാര്യത്തിൽ മെച്ചപ്പെട്ടുവരുന്നുണ്ട്.
എന്ത്? നുണപറയുന്നതിലോ?
രാജ്യതന്ത്രം, ലെഗസോവ്. രാജ്യതന്ത്രം.
ചെർണോബിൽ അപകടം ഓപ്പറേറ്ററുടെ തെറ്റ് കൊണ്ട് മാത്രമാണെന്-ന
വിശദീകരണത്തിൽ പാശ്ചാത്യരാജ്യങ്ങൾക്ക് തൃപ്തിയായി,
അല്ല, സത്യവും അതാണല്ലോ.
അതിന് നിങ്ങളോടാണ് നന്ദി പറയേണ്ടത്,
അത് തീർച്ചയായും ചെയ്തിരിക്കും.
"ഹീറോ ഓഫ് സോവിയറ്റ് യൂണിയൻ."
നമ്മുടെ പരമോന്നത ബഹുമതി.
എനിക്കുപോലും ഒരെണ്ണം കിട്ടിയിട്ടില്ല.
"കുർചാറ്റോവ് ഇന്സ്ടിട്യൂട്ടിന്റെ ഡിറക്ടറായി സ്ഥാനക്കയറ്റം."
ഇതെല്ലാം കണ്ടിട്ട് ഞാൻ വിനയാന്വിതനായി.
വിനയവും നിങ്ങളും തമ്മിൽ വലിയ ബന്ധമൊന്നുമില്ല, വലേറി അലെക്‌സെയെവിച്ച്.
ഈ പാരിതോഷികങ്ങളൊന്നും നിങ്ങളുടേതായിട്ടില്ല.
ആദ്യം വിചാരണയിൽ നിങ്ങളുടെ മൊഴി.
സഖാവ് ചാർക്കോവ്, രാഷ്ട്രത്തോടുള്ള കടമ എനിക്ക് വ്യക്തമായി അറിയാം.
പക്ഷെ നിങ്ങൾ കുറച്ച് ഉറപ്പുകൾ തന്നിരുന്നു.
റിയാക്ടറുകൾ സുരക്ഷിതമാക്കുമെന്ന്.
മാസങ്ങളായിട്ടും ഒന്നും ചെയ്തിട്ടില്ല.
- മാറ്റങ്ങളെക്കുറിച്ച് ചർച്ച പോലും നടന്നിട്ടില്ല. - ആദ്യം വിചാരണ.
അതുകഴിഞ്ഞാൽ നമുക്ക് നമ്മുടെ വില്ലന്മാരെ കിട്ടും,
നായകരെയും കിട്ടും, അതുപോലെ സത്യവും.
അതുകഴിഞ്ഞിട്ട് റിയാക്ടറുകളുടെ കാര്യം നോക്കാം.
ട്രെയിൻ പിടിച്ചാണോ വന്നത്?
അതെ ട്രെയിൻ പിടിച്ചാണ് വന്നത്.
വളച്ചുകെട്ടില്ലാതെ വിയെന്നയെക്കുറിച്ച് സംസാരിക്കാം.
ഞാൻ നിങ്ങളെ ചീത്തവിളിക്കാൻ വന്നതല്ല.
ഷെർബിന പറയുന്നപോലല്ല, ഈ ലോകം എങ്ങനെയാണെന്ന് എനിക്ക് നല്ല ബോധ്യമുണ്ട്.
പിന്നെ... എന്തിനാണ് ഇങ്ങോട്ട് വന്നത്?
ശാഠ്യം കുറച്ചധികം ഉള്ളതുകൊണ്ട്.
നിങ്ങളും അതായിരുന്നല്ലോ ആഗ്രഹിച്ചത്.
വിചാരണ കഴിഞ്ഞിട്ട് റിയാക്ടറുകൾ ശരിയാക്കുമെന്നാണ് ചാർക്കോവ് പറയുന്നത്.
അയാൾ പറയുന്നതിൽ വിശ്വാസമുണ്ടോ?
സ്വമനസ്സാലെ ഒരിക്കലും റിയാക്ടറുകൾ ശരിയാക്കാൻ സർക്കാർ തയ്യാറാവില്ല,
കാരണം പ്രശ്നം ഉണ്ടെന്ന് പ്രഖ്യാപിക്കുന്നത് നുണ പറഞ്ഞെന്നത് സമ്മതിക്കുകയാണ്.
നിർബന്ധിച്ചാലേ ചെയ്യൂ.
സാക്ഷിമൊഴിയുടെ സമയത്ത് സത്യം പറയണം.
ആ ജൂറിയെ പറഞ്ഞു മനസ്സിലാക്കണം.
ഇത് ആളുകളുടെ കണ്ണിൽ പൊടിയിടാനുള്ള വിചാരണയാണ്.
- തീർപ്പൊക്കെ നേരത്തെ തീരുമാനിച്ചിട്ടുണ്ടാകും. - ഞാൻ അവരെകുറിച്ചല്ല പറയുന്നത്.
കേന്ദ്ര സമിതി ശാസ്ത്രരംഗത്തെ പല
പ്രമുഖരെയും വിചാരണ നിരീക്ഷിക്കാൻ ക്ഷണിച്ചിട്ടുണ്ട്.
നമ്മുടെ സഹപ്രവർത്തകർ, കുറച്ചാറ്റോവിൽ നിന്ന്,
സ്രെദ്മാഷിൽ നിന്ന്, മിനെനേർഗോയിൽ നിന്ന്,
അവരെല്ലാം ആൾക്കൂട്ടത്തിൽ ഇരുന്ന് നിങ്ങളുടെ ഓരോ വാക്കുകളും ശ്രദ്ധയോടെ കേൾക്കുന്നുണ്ടാകും.
നമ്മൾക്ക് മാത്രം അറിയുന്ന ഒരു ജൂറി.
പൊട്ടിത്തെറി നടന്ന സമയത്തെക്കുറിച്ച് നിങ്ങളുടെ സാക്ഷിമൊഴി കേൾക്കുമ്പോഴെന്ത് സംഭവിക്കും?
അപ്പോഴാണ് നമ്മുടെ യഥാർത്ഥ ജൂറി സത്യം കേൾക്കുക.
- എന്നിട്ട് എന്തുണ്ടാക്കാനാ? - പരിഷ്കരണത്തിനായി നിർബന്ധം പിടിക്കുക.
RBMKയുടെ കാര്യത്തിൽ മാത്രമല്ല, ഈ ഇൻഡസ്ട്രിയുടെ മൊത്തത്തിൽ ഉള്ള പ്രവർത്തനത്തിൽ.
നമ്മളില്ലാതെ അവർക്ക് പ്രവർത്തിക്കാനാകില്ല.
നിങ്ങൾ കണ്ടുപിടിച്ച റിപ്പോർട്ട് എഴുതിയ വോൾക്കോവിന്
എന്താ സംഭവിച്ചതെന്ന് അറിയാമോ?
അയാളെ ഇൻസ്റ്റിട്യൂട്ടിലെ പദവിയിൽ നിന്ന് നീക്കം ചെയ്തു.
സത്യം അറിഞ്ഞെന്ന കുറ്റത്തിന്.
ഈ അവസ്ഥയിൽ, ഒരു നാടകം കാണാനായി തിരഞ്ഞെടുക്കപ്പെട്ട,
ഒരു കൂട്ടം ശാസ്ത്രജ്ഞർ എന്റെ വാക്കുകൾ കേട്ട്,
പെട്ടെന്ന് കർമനിരതരാകുമെന്നാണോ വിചാരം?
അതും സർക്കാരിനെതിരെ ഞാനെടുത്ത ഒരു ധീരമായ നിലപാടിന്റെ പുറത്ത്?
- അതെ. - എന്തുകൊണ്ട്?
നിങ്ങൾ വലേറി ലെഗസോവ് ആയതുകൊണ്ട്, അയാളുടെ വാക്കിന് ഒരു വിലയുള്ളതുകൊണ്ട്.
അങ്ങനൊക്കെ വിശ്വസിക്കാൻ എനിക്കും ആഗ്രഹമുണ്ട്.
പക്ഷെ ഈ ലോകം എങ്ങനെയുള്ളതാണെന്ന് എനിക്ക് അറിയാം.
അവരെന്നെ വെടിവെച്ച് കൊല്ലും, ഖോമ്യുക്.
എന്നോട് സത്യം കണ്ടുപിടിക്കാനാണ് നിങ്ങൾ പറഞ്ഞത്.
ഞാൻ ഒരുപാട് ആളുകളോട് സംസാരിച്ചു.
അവർ പറഞ്ഞ ഓരോ വാക്കും ഞാൻ കുറിച്ചെടുത്തു.
എല്ലാം ഈ ബുക്കുകളിലുണ്ട്.
ഇതൊക്കെ ഇപ്പോഴും ജീവിച്ചിരിക്കുന്നവർ പറഞ്ഞത്.
ഇതൊക്കെ പറഞ്ഞവർ മരിച്ചുപോയി.
അവർ പരസ്പരം രക്ഷപ്പെടുത്താൻ ശ്രമിക്കുമ്പോഴാണ് മരിച്ചത്.
തീയണയ്ക്കാൻ ശ്രമിച്ചും, പരുക്കേറ്റവരെ ശുശ്രൂഷിക്കുന്നതിനിടയിലും.
അവർ ശങ്കിച്ച് നിന്നില്ല, മനസ്സ് പതറിയില്ല.
ചെയ്യേണ്ടിയിരുന്നത് അവർ ചെയ്തു.
ഞാനും.
ഞാൻ സ്വമനസ്സാലെ തുറന്ന ഒരു റിയാക്ടറിനടുത്തേക്ക് പോയി.
എന്റെ ജീവൻ ഞാൻ ബലികൊടുത്തുകഴിഞ്ഞു.
അതൊന്നും പോരെ?
പറയുന്നോണ്ട് ഒന്നും തോന്നരുത്, പക്ഷെ അത് പോരാ.
സോവിയറ്റ് യൂണിയനിലെ കമ്മ്യൂണിസ്റ്റ് പാർട്ടിയുടെ കേന്ദ്ര സമിതിയും
USSRലെ പരമോന്നതമായ സോവിയറ്റ് അധ്യക്ഷസമിതിയും
തീരുമാനിച്ച പ്രകാരം, ന്യായം നടപ്പിലാക്കേണ്ടത്
പൊതുജനതാല്പര്യാർത്ഥം പ്രധാനവും
പാർട്ടിയുടെ 20,21,22 എന്നീ സമ്മേളനങ്ങളിൽ തീരുമാനിച്ച പ്രകാരം
ലെനിനിസ്റ്റ് തത്വശാസ്ത്രത്തിൽ ഊന്നിയ
പാർട്ടിയുടെ ലക്ഷ്യവുമാകുന്നു.
ഇതുതന്നെയാണ് അന്നും ഇന്നും എന്നും
സോവിയറ്റ് രാഷ്ട്രത്തിന്റെ പരിവർത്തന- വിധേയമല്ലാത്ത ഒരേയൊരു ലക്‌ഷ്യം.
ലെനിനിസ്റ്റ് തത്വങ്ങളുടെ പാതയിൽ നിന്ന്
ഒരിക്കലും വ്യതിചലിക്കുകയില്ല, എന്തെന്നാൽ അതിലൂടെ
ആവിഷ്കരിക്കപ്പെടുന്നത് സോവിയറ്റ് ജനതയുടെ നിർണായക താല്പര്യങ്ങളും,
അവരുടെ പ്രതീക്ഷകളും അഭിലാഷങ്ങളും ആകുന്നു,
ഇതുതന്നെയാണ് പാർട്ടിയുടെയും രാഷ്ട്രത്തിന്റെയും പാത.
കോടതിയുടെ ഈ സെഷൻ തുടങ്ങുകയാണ്,
ജഡ്ജി സഖാവ് മിലാൻ കാഡ്‌നികോവ് അധ്യക്ഷത വഹിക്കുന്നു.
കുറ്റാരോപണങ്ങൾ ഇതൊക്കെയാണ്:
വിക്റ്റർ ബ്രൂഖാനോവ്,
അനറ്റോളി ദിയത്ലോവ്,
നിക്കോളായ് ഫോമിൻ ...
എന്നിവരെ സോവിയറ്റ് യൂണിയൻ ക് രിമിനൽ കോഡിലെ
ആർട്ടിക്കിൾ 220 സെക്ഷൻ 2 ലംഘിച്ചതിനും, അതുമൂലം
1986 ഏപ്രിൽ 26നു ആണവ അപകടത്തിന് വഴിയൊരുക്കിയ കുറ്റത്തിലും പ്രതികളായി ചേർക്കപ്പെട്ടിരിക്കുന്നു.
സാക്ഷി പറയാനായി കോടതി മുൻപാകെ വിളിക്കുന്നത് മൂന്ന് പേരെയാണ്:
ബെലോറഷ്യൻ ആണവ ഇൻസ്റ്റിട്യൂട്ടിലെ സഖാവ് ഖോമ്യുക്കിനെയും
ആണവോർജ ഇൻസ്റ്റിട്യൂട്ടിലെ സഖാവ് ലെഗസോവ് കുറച്ചാറ്റോവിനേയും,
കൂടെ സഖാവ് ബോറിസ് എവിടോകിമോവിച്ച് ഷെർബിനയെയും,
അദ്ദേഹം മന്ത്രിസഭയിലെ ഡെപ്യൂട്ടി ചെയർമാനും
ഊർജ-ഇന്ധന ബ്യുറോയുടെ തലവനുമാണ്.
എല്ലാം തുടങ്ങിയത് സുരക്ഷാ ടെസ്റ്റിലൂടെയാണെന്നതാണ് വിരോധാഭാസം.
എന്തായിരുന്നു ഒരു സുരക്ഷാ ടെസ്റ്റ് നടത്തേണ്ട ആവശ്യം?
അപകടം നടന്ന റിയാക്ടർ നമ്പർ നാല് പുതിയതായിരുന്നില്ല.
യഥാർത്ഥത്തിൽ 1983 ഡിസംബർ 20നാണ് അതിന്റെ പ്രവർത്തനം ആരംഭിച്ചത്.
11 ദിവസത്തിന് ശേഷം, അതായത് ആ വർഷത്തെ അവസാന ദിവസം,
പ്ലാന്റിലെ ഡയറക്ടർ ആയ വിക്റ്റർ ബ്രൂഖാനോവ് ഈ ഡോക്യൂമെന്റിൽ ഒപ്പുവെച്ചു...
റിയാക്ടറിന്റെ നിർമാണം പൂർത്തിയായെന്ന് രേഖാമൂലം സ്ഥിരീകരിച്ചു.
വർഷാന്ത്യത്തിന് മുന്നേ നിർമാണം പൂർത്തിയാക്കിയതിന്,
സഖാവ് ബ്രൂഖ്നോവിന് "ഹീറോ ഓഫ് സോഷ്യലിസ്റ്റ് ലേബർ" എന്ന പട്ടം കൊടുക്കപ്പെട്ടു .
സഖാവ് ഫോമിനിന് കൊടുത്തത് ധീരോദാത്തമായ സേവനത്തിനല്ല അവാർഡ്.
സഖാവ് ദിയത്ലോവിന് കിട്ടിയത് "ഓർഡർ ഓഫ് റെഡ് ബാനർ".
പക്ഷെ അവരുടെ ജോലി തീർന്നിരുന്നില്ല.
ഈ രേഖയിൽ പറഞ്ഞത് കള്ളമായിരുന്നു.
ഈ സർട്ടിഫിക്കറ്റ് ഒപ്പിടുന്നതിനു മുൻപ്,
സുരക്ഷാടെസ്റ്റുകളെല്ലാം വിജയകരമായി പൂർത്തിയാക്കണമായിരുന്നു,
എന്നിട്ടും ഒരെണ്ണം ബാക്കിയായി.
ഒരു ആണവ റിയാക്ടർ ഇവിടെ കോറിനകത്ത് താപം ഉല്പാദിപ്പിക്കും.
ഇവിടെയും ഇവിടെയും ഉള്ള കുറെ പമ്പുകൾ,
സ്ഥിരമായി കോറിലേക്ക് തണുത്ത വെള്ളം പമ്പ് ചെയ്തുകൊണ്ടിരിക്കും.
കോറിലെ ചൂട് കൊണ്ട് വെള്ളം നീരാവിയാകും,
നീരാവി ഇവിടെയുള്ള ടർബൈൻ കറക്കും,
അങ്ങനെ വൈദ്യുതി ഉണ്ടാക്കും.
പക്ഷെ പവർപ്ലാന്റിൽ പവർ ഇല്ലെങ്കിൽ എന്ത് സംഭവിക്കും?
പ്ലാന്റ് പ്രവർത്തിക്കാനുള്ള പവർ തന്നെ സ്തംഭിച്ചാൽ എന്തുസംഭവിക്കും?
ഒരു വൈദ്യുതി തടസ്സം, അല്ലെങ്കിൽ ഒരു ഉപകരണത്തിന്റെ കേടുപാട്,
അതുമല്ലെങ്കിൽ ശത്രുരാജ്യത്തിന്റെ ആക്രമണം?
അങ്ങനെ പവർ ഇല്ലാതായാൽ,
കോറിലേക്ക് വെള്ളം എത്തിക്കാൻ പമ്പുകൾക്ക് ആകില്ല.
വെള്ളം എത്തിയില്ലെങ്കിൽ, കോറിലേ താപനില ഉയരും,
ഇന്ധനം ഉരുകും.
ചുരുക്കിപ്പറഞ്ഞാൽ ഒരു ആണവ ദുരന്തം.
ഇതിനുള്ള പ്രതിവിധി?
ഇവിടെ കാണുന്ന മൂന്ന് ഡീസൽ ബാക്കപ്പ് ജനറേറ്ററുകൾ.
അതുകൊണ്ട് പ്രശ്നം തീർന്നോ?
ഇല്ല.
പ്രശ്നം അവിടെ തീരുന്നില്ലെന്ന് ബ്രൂഖനോവിന് അറിയാമായിരുന്നു.
ബാക്കപ്പ് ജനറേറ്ററുകൾക്ക് ഏകദേശം ഒരു മിനിറ്റ് വേണ്ടിവരും
പ്രവർത്തനം തുടങ്ങാൻ, ഉദ്ദേശിച്ച വേഗതയിൽ ഏതാണ്
എന്നിട്ടേ പമ്പ് പ്രവർത്തിക്കൂ, കോർ ഉരുകുന്നത് ഒഴിവാക്കാനാകൂ,
പക്ഷെ അപ്പോഴേക്കും സമയം അതിക്രമിച്ചിരിക്കും.
അതിനാണ് ഈ സുരക്ഷാ ടെസ്റ്റ്.
അതിനുപിന്നിലെ തത്വം ഇതാണ്: വൈദ്യുതി തടസ്സം നേരിട്ടാൽ,
കറങ്ങിക്കൊണ്ടിരുന്ന ടർബൈൻ,
വേഗത കുറഞ്ഞ് നിൽക്കാൻ കുറച്ച് സമയം എടുക്കും.
അത്രയും നേരം ഉൽപാദിപ്പിക്കപ്പെടുന്ന വൈദ്യുതി
നേരെ പമ്പുകളിലേക്ക് കൊടുക്കാൻ സാധിച്ചാലോ?
നിൽക്കുന്നതിനു മുൻപ് ടർബൈനിലെ വൈദ്യുതി
ജനറേറ്റർ ഓൺ ആകുന്നതുവരെയുള്ള സമയം
പമ്പുകളെ പ്രവർത്തിപ്പിച്ചാലോ?
എന്തെങ്കിലും സംശയങ്ങളുണ്ടോ?
ഇല്ല, തുടരൂ, പ്ലീസ്.
ഇത് ശരിയാകുമോ എന്നറിയാൻ,
റിയാക്ടറിനെ കുറഞ്ഞ പവറിൽ പ്രവർത്തിപ്പിക്കുന്നു ...
700 മെഗാവാട്ടിൽ...
വൈദ്യുതിതടസ്സം ഉണ്ടാകുമ്പോൾ സംഭവിക്കുന്നപോലെ.
എന്നിട്ട് ടർബൈനുകൾ ഓഫ് ചെയ്യുന്നു,
അതിന്റെ വേഗത കുറഞ്ഞുവരുന്ന സമയത്ത്,
അവിടെ ഉല്പാദിപ്പിക്കപ്പെടുന്ന വൈദ്യുതിയുടെ അളവ്
പമ്പുകൾ പ്രവർത്തിപ്പിക്കാൻ ആവശ്യത്തിന് ഉണ്ടോ എന്ന് നോക്കുന്നു.
ഇതിനുപിന്നിൽ ശാസ്ത്രം സുശക്തമാണ്,
പക്ഷെ ഒരു ടെസ്റ്റിന്റെ ഗുണം അത് നടത്തുന്ന ആളുകളുടെ ഗുണം അനുസരിച്ചിരിക്കും.
ആദ്യത്തെ ശ്രമത്തിൽ അവർ പരാജയപ്പെട്ടു.
രണ്ടാമത്തെ ശ്രമത്തിൽ അവർ പരാജയപ്പെട്ടു.
മൂന്നാമത്തെ ശ്രമത്തിൽ അവർ പരാജയപ്പെട്ടു.
നാലാമത്തെ ശ്രമമാണ്-
1986 ഏപ്രിൽ 26ന് നടത്തിയത്.
സഖാവ് ഖോമ്യുക്.
അന്നുരാത്രി സംഭവിച്ചതെന്താണെന്ന് മനസ്സിലാക്കാൻ,
അതിന് പത്തുമണിക്കൂർ മുൻപ്, അതായത്...
ഏപ്രിൽ 25ന് എന്ത് സംഭവിച്ചെന്ന് നോക്കണം, യഥാർത്ഥത്തിൽ ടെസ്റ്റ് നടക്കാനിരുന്ന ദിവസം.
ഉച്ചക്ക് രണ്ടുമണിയോടെ,
റിയാക്ടറിന്റെ ഔട്ട്പുട്ട് സാധാരണ അളവായ
3200 മെഗാവാട്ടിൽ നിന്ന് കുറച്ച്
1600 മെഗാവാട്ടാക്കി, സ്ഥിരപ്പെടുത്തി
ടെസ്റ്റിന് വേണ്ടി വീണ്ടും കുറയ്ക്കാൻ സജ്ജമായിരുന്നു:
ടെസ്റ്റിന് വേണ്ടത് 700 മെഗാവാട്ട്.
പക്ഷെ ടെസ്റ്റ് തുടങ്ങും മുൻപ് ഒരു ഫോൺകാൾ വരുന്നു.
കിയെവിലെ വൈദ്യുതി ഗ്രിഡിലെ ഉദ്യോഗസ്ഥർ പറയുന്നു
അർധരാത്രി വരെ പവർ ഇനിയും കുറഞ്ഞുകൂടാ എന്ന്.
പത്തുമണിക്കൂർ നേരത്തേക്ക് ടെസ്റ്റ് മാറ്റിവെക്കാൻ പറയുന്നു.
ഇതാണ് ഇവിടെ ആദ്യത്തെ നിർണായകമായ നിമിഷം,
അപകടത്തിലേക് നയിച്ച സംഭവവികാസങ്ങളിലെ ആദ്യത്തെ കണ്ണി.
സമർഥരായ ഒരു മാനേജ്മെന്റ് ടെസ്റ്റ് റദ്ദുചെയ്യാൻ ഉത്തരവിടുമായിരുന്നു.
പക്ഷെ ഈ മൂന്ന് പേർ അത് തുടരാൻ അനുവദിച്ചു.
എന്തുകൊണ്ടാണ് ഈ തടസ്സം അപകടകരമായത്?
ഇതുമൂലം രണ്ടു പ്രശ്നങ്ങൾ ഉണ്ടായി:
ഒന്ന് ശാസ്ത്രീയമായ പ്രശ്നം ആയിരുന്നു...
രണ്ടാമത്തേത് മനുഷ്യസഹജവും.
രണ്ടാമത്തെ പ്രശ്നമാണ് നമ്മൾ ആദ്യം ശ്രദ്ധിക്കേണ്ടത്.
അർധരാത്രി അടുത്ത ഷിഫ്റ്റിലെ ജോലിക്കാർ ഏറ്റെടുക്കുകയാണ്.
ഹേയ്.
- ഖോഡെംചുക്... - വിട്ടേക്ക്. വേറെയേതെങ്കിലും പൊട്ടനെ കണ്ടുപിടിക്ക്.
ടോപ്റ്റുനോവ്, ബൈക്ക് വാങ്ങാൻ ഉദ്ദേശമുണ്ടോ?
ടോപ്റ്റുനോവോ? അവൻ ചെറിയ ചെക്കനല്ലേ.
മുഖത്തെ പൂട വളർന്നിട്ടുള്ളൂ, താഴെ ഇനിയും വന്നിട്ടില്ല.
പൂടയോ? ആ ചുണ്ടത്ത് കിടക്കുന്നത് പൂടയായിരുന്നോ?
ലിയോണിഡ് ഫെഡോറോവിച്ച്.
എത്രയും വേഗം കണ്ട്രോൾ റൂമിലേക്ക് വരാൻ അകിമോവ് പറഞ്ഞു.
- അദ്ദേഹം എത്തിയോ? - നേരത്തെ എത്തി.
എന്തോ ടെസ്റ്റുണ്ടെന്നാ പറഞ്ഞത്.
കണ്ടില്ലേ? എന്തൊരു ധൃതിയാ.
സാഷാ?
ആ. കാലത്തേ ഷിഫ്റ്റിൽ ചെയ്യാനിരുന്ന ടെസ്റ്റിനെക്കുറിച്ച് അറിയാമോ?
മറ്റേ ടർബൈൻ നിർത്തുന്ന ടെസ്റ്റ്, കഴിഞ്ഞ വർഷം ശ്രമിച്ചത്.
അവർക്കത് പകൽ ചെയ്യാൻ പറ്റിയില്ല, അപ്പൊ ആ പണി നമുക്ക് തന്നിരിക്കുകയാണ്.
നമുക്കോ?
- അതിനു നമുക്ക് അറിയില്ലല്ലോ, എന്തൊക്കെ ... - ശ്ശ്.
- എന്തൊക്കെ ചെയ്യണമെന്ന് പറഞ്ഞിട്ടില്ലല്ലോ. - അതൊന്നും പ്രശ്നമില്ല.
നമ്മൾ പവർ 700 വരെ താഴ്ത്തുന്നു, അവിടെ നിലനിർത്തുന്നു,
ബാക്കി സ്റ്റോല്യർചുക്കും കിർഷെൻബോമും ചെയ്യും, പക്ഷെ...
ദിയത്ലോവ് ആണ് മേൽനോട്ടം.
ഞാൻ ഇതുവരെ ചെയ്യാത്ത ഒരു കാര്യം ചെയ്യുന്നതും പോരാഞ്ഞ്
ഇനി ആ ദിയത്ലോവ് കാണെ തന്നെ ചെയ്യുകയും വേണോ?
ആ അതൊന്നും കാര്യമാക്കണ്ട, നമുക്ക് ഒരുമിച്ച് ചെയ്യാം.
ഞാൻ നിർദേശങ്ങൾ നോക്കിക്കൊണ്ടിരിക്കുകയാ.
ഇതൊക്കെ ചെയ്യണോ വേണ്ടയോ?
അതെ, റിയാക്ടർ നാലിലെ അകിമോവ് ആണ്.
മറ്റേ റൺഡൗൺ ടെസ്റ്റിന്റെ മാനുവൽ വായിക്കുകയായിരുന്നു.
നിങ്ങൾ കഴിഞ്ഞവർഷം ചെയ്തതല്ലേ.
അതെ, ഇതിൽ എന്തൊക്കെ ചെയ്യണമെന്ന് എഴുതിയിട്ടുണ്ട്,
പക്ഷെ അതിൽ ഒരുപാടെണ്ണം വെട്ടിയിട്ടുണ്ട്.
ഞാനെന്താ ഇപ്പൊ...?
അതെ പക്ഷെ ഞാനെന്താ ...?
ഉറപ്പാണോ?
ശരി. നന്ദി.
വെട്ടിക്കളഞ്ഞ നിർദേശങ്ങളും പാലിക്കാനാണ് പറയുന്നത്.
പിന്നെന്തിനാ വെട്ടിയിരിക്കുന്നത്?
ടെസ്റ്റ് തുടങ്ങാൻ അനുവാദം കിട്ടിയിട്ടുണ്ട്.
1600. ഗുഡ്.
നിങ്ങളൊക്കെ ചെയ്യാൻ പോകുന്നതെന്താണെന്ന് അറിയാമോ എന്ന് ചോദിക്കേണ്ടല്ലോ?
- അത്... - അറിയാം. തീർച്ചയായും.
- സ്റ്റോല്യർചുക്ക്? - അറിയാം.
- കിർഷെൻബോം? - ഞാൻ രണ്ടാമത് നോക്കിയില്ല.
കുറച്ചുമുന്പാണ് പറഞ്ഞത് ഇപ്പൊ ...
ദാ നോക്കിക്കോ.
അല്ലെങ്കിൽ ഞാൻ പറയുന്നത് പോലെ അനുസരിക്കുകയും ആകാം.
നിങ്ങളെപ്പോലുള്ള മണ്ടന്മാർക്കും അത്രെയെങ്കിലും ചെയ്യാൻ കഴിയുമെന്നാണ് എന്റെ വിശ്വാസം.
എന്നാൽ തുടങ്ങാം.
റിയാക്ടർ പ്രവർത്തിക്കുമ്പോൾ തന്നെ ടർബൈൻ നിർത്തണോ?
- അത് പ്രശ്നമാവി... - വായടച്ച് പണിയെടുക്കെടാ കോപ്പേ!
ടോപ്റ്റുനോവ്, പവർ കുറച്ച് 700 ആക്കൂ.
ഞാൻ ഇതുവരെ പവർ ഇത്രയും കുറച്ചിട്ടില്ല.
സാരമില്ല. ഞാനുണ്ട് കൂടെ.
പവർ കുറച്ച് 700 ആക്കുന്നു.
ഒരു നിമിഷം യൂറി ഗഗാറിനെ കുറിച്ച് ചിന്തിക്കുക.
ലോഞ്ച് പാഡിൽ എത്തുന്നത് വരെ ബഹിരാകാശത്ത് പോയിട്ട് എന്ത് ചെയ്യണമെന്ന്
അദ്ദേഹത്തോട് പറയാതിരുന്ന ഒരു അവസ്ഥ സങ്കൽപ്പിക്കുക.
അദ്ദേഹത്തിന്റെ കൈയ്യിൽ ആകെയുള്ളത് അതിനുമുൻപ് കണ്ടിട്ടേ ഇല്ലാത്ത
കുറെ നിർദേശങ്ങളാണെന്ന് സങ്കൽപ്പിക്കുക,
അതിൽ ചിലത് വെട്ടിയിട്ടുമുണ്ട്.
അതുതന്നെയാണ് ഇവിടെയും റിയാക്ടർ നാലിലെ
കണ്ട്രോൾ റൂമിലും സംഭവിച്ചത്.
നൈറ്റ് ഷിഫ്റ്റിലെ ആളുകൾക്ക് ടെസ്റ്റ് ചെയ്യാനുള്ള പരിശീലനം ലഭിച്ചിരുന്നില്ല.
അവർക്ക് ഒരു സൂചനപോലും ലഭിച്ചിരുന്നില്ല.
ലിയോണിഡ് ടോപ്റ്റുനോവ്,
അന്നുരാത്രി റിയാക്ടര് നിയന്ത്രിക്കാനും സന്തുലനം
ഉറപ്പുവരുത്താനും നിയോഗിക്കപ്പെട്ടയാൾ... വെറും 25 വയസ്സുള്ള ഒരു ചെറുപ്പക്കാരനായിരുന്നു.
അയാളുടെ ആകെമൊത്തം ജോലിപരിചയം?
നാലുമാസം.
പത്തുമണിക്കൂർ വൈകിയതുമൂലം ഉണ്ടായ മനുഷ്യസഹജമായ തെറ്റ് ഇതാണ്.
പക്ഷെ റിയാക്ടർ കോറിനകത്ത്,
അണുക്കൾ തമ്മിലുള്ള അകലത്തിനിടയിൽ,
അതിലും അപകടകരമായ ഒരു പ്രശ്നം ഉടലെടുക്കുകയായിരുന്നു.
ഒരു വിഷം.
സമയം അർധരാത്രി കഴിഞ്ഞ് 28 മിനിറ്റ്.
സഖാവ് ലെഗസോവ്.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
കുറച്ചാറ്റോവ് ഇൻസ്റ്റിട്യൂട്ടിലെയും മിനെനേർഗോയിലെയും
എന്റെ സഹപ്രവർത്തകരെ ഇവിടെ ഉണ്ടെന്നത് സന്തോഷം തരുന്നു.
പക്ഷെ ചെർണോബിലിൽ എന്താണ് സംഭവിച്ചതെന്നറിയാൻ
ആണവശാസ്ത്രജ്ഞൻ ആവണമെന്നില്ല.
ഇത്രയും അറിഞ്ഞാൽ മതി:
ഒരു റിയാക്ടറിനകത്ത് രണ്ടു കാര്യങ്ങളാണ്
പ്രധാനമായും സംഭവിക്കുന്നത്.
ഊർജം ഉൽപ്പാദിപ്പിക്കുന്ന റിയാക്റ്റിവിറ്റി
ഒന്നുകിൽ കൂടും, അല്ലെങ്കിൽ കുറയും.
അത്രയേ ഉള്ളൂ.
ഓപ്പറേറ്ററുടെ ജോലി ഇതിൽ ഒരു സന്തുലിതാവസ്ഥ നിലനിർത്തുക എന്നതാണ്.
യുറേനിയം ഇന്ധനം.
യുറേനിയം അണുക്കൾ വിഘടിച്ച് പരസ്പരം കൂട്ടിയിടിക്കുമ്പോൾ,
റിയാക്റ്റിവിറ്റി കൂടും.
പക്ഷെ നമ്മളായിട്ട് അത് നിയന്ത്രിച്ചില്ലെങ്കിൽ,
അത് കൂടിക്കൊണ്ടേ ഇരിക്കും. അതിനാണ്...
ബോറോൺ കണ്ട്രോൾ റോഡുകൾ.
ഇവയാണ് റിയാക്റ്റിവിറ്റി കുറയ്ക്കുന്നത്, കാറിലെ ബ്രേക്ക് പോലെ.
പക്ഷെ ഇവിടെ മൂന്നാമതൊരു കാര്യം കൂടെ ശ്രദ്ധിക്കാനുണ്ട്: വെള്ളം.
തണുത്തവെള്ളം സിസ്റ്റത്തിലുള്ള ചൂട് വലിച്ചെടുക്കുന്നു.
അങ്ങനെ നീരാവി ഉണ്ടാകുന്നു, അതിനെ വിളിക്കുന്ന പേരാണ് "വോയ്ഡ്".
ചെർണോബിലിൽ ഉപയോഗിക്കുന്ന തരം RBMK റിയാക്ടറുകളിൽ,
"പോസിറ്റീവ് വോയ്ഡ് കോഎഫിഷ്യന്റ്" എന്നൊരു സാധനമുണ്ട്.
എന്താണ് അതിന്റെ അർത്ഥം?
അതായത് സിസ്റ്റത്തിൽ ഉള്ള നീരാവിയുടെ അളവ് കൂടുംതോറും,
റിയാക്റ്റിവിറ്റി കൂടും,
അങ്ങനെ താപം വീണ്ടും കൂടും, നീരാവിയുടെ അളവ് കൂടും,
അങ്ങനെ...
നമ്മൾ ഒരു വിഷമവൃത്തത്തിൽ (Vicious Cycle) അകപ്പെട്ടിരിക്കുകയാണെന്ന് പറയാം.
അങ്ങനെ തന്നെ സംഭവിക്കുമായിരുന്നു, നമ്മുടെ കൈയ്യിൽ ...
നമ്മുടെ കൈയ്യിൽ ഇതില്ലായിരുന്നെങ്കിൽ:
നെഗറ്റിവ് ടെംപെറേച്ചർ കോഎഫിഷ്യന്റ്.
ഇന്ധനത്തിന്റെ ചൂട് കൂടുമ്പോൾ, അതിന്റെ റിയാക്റ്റിവിറ്റി കുറയും...
അപ്പൊ ചുരുക്കി പറഞ്ഞാൽ, ഇന്ധനം റിയാക്റ്റിവിറ്റി കൂട്ടും.
കണ്ട്രോൾ റോഡുകളും വെള്ളവും അത് കുറയ്ക്കും.
നീരാവി മൂലം കൂടുന്നത്,
താപനില ഉയരുന്നതിലൂടെ കുറയ്ക്കപ്പെടും.
ഇവ തമ്മിലുള്ള അദൃശ്യ നൃത്തമാണ്
ഇന്ന് പുകയോ തീയോ ഇല്ലാതെ വലിയ നഗരങ്ങൾക്ക് പോലും വെളിച്ചം നൽകുന്നത്.
ഇതെല്ലാം അതിസുന്ദരമാണ്.
കാര്യങ്ങൾ സാധാരണ ഗതിയിൽ ആണെങ്കിൽ.
യുറേനിയം വിഘടിച്ച് ഊർജം പുറത്തുവിടുമ്പോൾ,
അവിടെ സെനോൺ എന്ന പുതിയൊരു മൂലകം ഉണ്ടാക്കുകയാണ്.
സെനോൺ റിയാക്റ്റിവിറ്റി കുറയ്ക്കുന്നു.
ഇതാണ് നേരത്തെ സഖാവ് ഖോമ്യുക് പറഞ്ഞ വിഷം.
കോർ മുഴുവൻ പവറിൽ പ്രവർത്തിക്കുമ്പോൾ,
പ്രശ്നങ്ങൾ ഒഴിവാക്കാനായി ഈ സെനോൺ എരിച്ചുകളയും.
പക്ഷെ ടെസ്റ്റിൽ ഉണ്ടായ കാലതാമസം മൂലം,
ചെർണോബിൽ റിയാക്ടർ നാല് പകുതി പവറിലാണ്
പത്ത് മണിക്കൂർ പ്രവർത്തിച്ചത്.
അതിനാൽ സെനോൺ എരിഞ്ഞുപോയില്ല.
അതിന്റെ അളവ് കൂടി കൂടി കോർ വിഷമയമാക്കി.
ഇപ്പോൾ സന്തുലിതാവസ്ഥ നഷ്ടമായിത്തുടങ്ങി.
അർധരാത്രി കഴിഞ്ഞ് 28 മിനിറ്റ് കഴിഞ്ഞപ്പോൾ,
റിയാക്ടറിന്റെ പ്രവർത്തനം കുറയ്ക്കാൻ തയ്യാറെടുക്കുകയാണ്.
പക്ഷെ എന്നിട്ടും ഒരുമണിക്കൂറിനകം അത് പൊട്ടിത്തെറിക്കും.
പ്രവർത്തനം നിലയ്ക്കാറായ റിയാക്ടർ എങ്ങനെ പൊട്ടിത്തെറിക്കും
എന്ന് നിങ്ങൾക്ക് മനസ്സിലായില്ലെങ്കിൽ അതിൽ ആശ്ചര്യമില്ല.
കാരണം നിങ്ങളാരും ഒരു ആണവ നിലയത്തിന്റെ
കണ്ട്രോൾ റൂമിലല്ലല്ലോ ജോലി ചെയ്യുന്നത്.
പക്ഷെ ഇവിടെ സംഭവിച്ചത് അവിടെ ജോലി ചെയ്തിരുന്നവർക്കും
ഇത് മനസ്സിലായിരുന്നില്ല എന്നതാണ്.
പതുക്കെ.
പതുക്കെ കുറച്ചുകൊണ്ട് വാ.
ഗുഡ്, അങ്ങനെതന്നെ.
ഇതുവരെ തീർന്നില്ലേ.
ഞങ്ങൾ പവർ കുറയ്ക്കാനുള്ള പ്രോട്ടോക്കോൾ അനുസരിച്ച് ചെയ്യുകയാണ്.
നിങ്ങൾ വെറുതെ സമയം കളയുകയാണ്.
ഇതിനകം ജോലി തീർക്കാൻ കഴിവുള്ള ഒരു പത്തുപേരെങ്കിലും കാണും ഈ പ്ലാന്റിൽ.
തുടർന്നോ. കുഴപ്പമൊന്നുമില്ല.
കിർഷെൻബോം, ഈ തൈക്കിളവികൾ ഇത് ചെയ്തുതീർന്നാൽ എന്നെ വന്നുവിളിക്കണം.
ശരി, സഖാവ് ദിയത്ലോവ്.
ഓക്കേ, പതുക്കെ.
പതുക്കെ 700 എത്തിക്കാം.
- അയ്യോ അയ്യോ പതുക്കെ. - ഞാൻ റോഡുകളൊന്നും ഇറക്കിയില്ല.
- പിന്നെ ഇതെന്താ? - ഞാൻ തൊടുന്നുപോലുമില്ല.
നമ്മൾ എല്ലാം ശരിയായിത്തന്നെയാണ് ചെയ്തത്. ചിലപ്പോ കോർ വിഷമയം ആയതാകാം.
കോർ വിഷമയം ആയതാണെന്ന് തോന്നിയെങ്കിൽ,
കാര്യങ്ങൾ ശരിയായി ചെയ്തില്ലെന്ന് അർത്ഥം,
നിങ്ങളെ റിയാക്ടറിനെ സ്തംഭിപ്പിക്കുമല്ലോ!
പവർ ഉയർത്ത്!
LAC (ലോക്കൽ ഓട്ടോമാറ്റിക് കണ്ട്രോൾ) ഓഫാക്കിയാൽ,
കുറച്ചുകൂടെ നിയന്ത്രണം കിട്ടുമായിരിക്കും.
- എന്നാൽ ചെയ്യ്. - LAC ഓഫ് ചെയ്യൂ.
നിയന്ത്രണം ആഗോളമായി ഏറ്റെടുക്കാം. ലിയോണിഡ്.
LAC പ്രവർത്തനരഹിതമാക്കി. ആഗോളനിയന്ത്രണം പുനഃസ്ഥാപിച്ചു.
എന്താ കാണിച്ചത്?
- നിങ്ങൾ പറഞ്ഞപോലെ ചെയ്തു, LAC ഓഫ് ... - എന്നിട്ട് ഇത് കണ്ടില്ലേ!
- എനിക്ക് മനസ്സിലാവുന്നില്ല എന്തുപറ്റിയെന്ന്. - കഴിവുകെട്ട തെണ്ടികൾ.
റിയാക്ടർ സ്തംഭിപ്പിച്ചല്ലോ.
നിങ്ങളെയൊക്കെ ആരാ ഈ ജോലിക്ക് എടുത്തത്?
- സഖാവ് ദിയത്ലോവ്... - എല്ലാം ശരിയായി ചെയ്തു എന്നല്ലേ പറയാൻ പോകുന്നത്,
അല്ലേടാ കഴുവേറി?
വിചാരിച്ചപോലെ നടക്കാത്തതിൽ ഞാൻ ക്ഷമ ചോദിക്കുന്നു.
- എന്താ ചെയ്യുന്നത്? - മുഴുവനായും നിർത്തണം.
- വേണ്ട. - അതിനകത്ത് മുഴുവൻ സെനോൺ ആയിരിക്കും.
ഷട്ട് ഡൗൺ ചെയ്ത് 24 മണിക്കൂർ കാക്കണം.
ഇല്ല, ഈ ടെസ്റ്റ് ഇന്നത്തോടെ തീർക്കണം. പവർ 700 ആക്ക്.
ഈയവസ്ഥയിൽ പവർ ഉയർത്തിക്കൂടാ.
- നിയമപ്രകാരം... - നിയമത്തെക്കുറിച്ച് എന്നോട് സംസാരിക്കരുത്.
- 80 ശതമാനത്തിൽ നിന്ന് കുറഞ്ഞാൽ... - ഇല്ല, ഇവിടെ 50 ശതമാനത്തിൽ നിന്നാണ് കുറഞ്ഞത്.
- 50% അതിലും മോശമല്ലേ! - നിയമത്തിൽ 50നെകുറിച്ച് പറയുന്നില്ല!
- നിയമമേയില്ല! - സഖാവ് ദിയത്ലോവ്,
ക്ഷമിക്കണം, പക്ഷെ ആ പറഞ്ഞത് അവിവേകമാണ്.
- പവർ ഉയർത്താൻ. - ഇല്ല.
ഞാൻ ചെയ്യില്ല. അത് സുരക്ഷിതമല്ല.
സുരക്ഷയാണ് ആദ്യം. എപ്പോഴും.
ഞാൻ 25 വർഷങ്ങളായി പറയുന്ന കാര്യമാണ്.
അത്രയും കാലമായി ഞാനീ പണി ചെയ്യുന്നു, 25 വർഷം.
അപ്പൊ തന്നേക്കാൾ തഴക്കമില്ലേ എനിക്ക്, അകിമോവ്?
അതെ.
- ഒരുപാട് കൂടുതൽ അല്ലെ? - അതെ.
മുലകുടിമാറാത്ത നിന്നെക്കാൾ തഴക്കമില്ലേ എനിക്ക്?
അതുകൊണ്ട് ഞാൻ സുരക്ഷിതമാണെന്ന് പറഞ്ഞാൽ മറുവാക്കില്ല.
നിങ്ങൾ രണ്ടുപേർക്കും എതിരഭിപ്രായമുണ്ടെങ്കിൽ,
ഇവിടെ ജോലിയിൽ തുടരണമെന്നില്ല, തുടരുകയുമില്ല.
ഇവിടെയെന്ന് മാത്രമല്ല. നിങ്ങൾ കുർസ്കിലോ
ഇഗ്നലിനയിലോ ലെനിൻഗ്രാഡിലോ നോവോ-വോറൊണേഷിന്റെ എവിടെയും ജോലി ചെയ്യില്ല.
ഒരിടത്തും ജോലി കിട്ടാത്ത വിധം ഞാൻ പണിതരും.
എന്നെക്കൊണ്ട് അതിന് കഴിയുമെന്നതിൽ സംശയമൊന്നും ഉണ്ടാവില്ലല്ലോ.
പവർ ഉയർത്ത്.
ആ ആജ്ഞ എഴുതി ഒപ്പിട്ടുതരൂ.
പവർ ഉയർത്താൻ.
എന്നാൽ ഒരുമിച്ച് ചെയ്യാം.
ഞാൻ അവിടെ ഉണ്ടായിരുന്നതേ ഇല്ല.
എന്ത്?
അവർ പവർ ഉയർത്തുമ്പോൾ ഞാൻ മുറിയിൽ ഉണ്ടായിരുന്നില്ല.
അവിടെ ഉണ്ടായിരുന്നെങ്കിൽ പിന്നെ എവിടെയായിരുന്നു?
സഖാവ് ലെഗസോവ്, നിങ്ങൾ സാക്ഷിയാണ് പ്രോസിക്യൂട്ടർ അല്ല.
ചോദ്യങ്ങൾ ഞാൻ ചോദിച്ചോളാം.
ആ സമയത്ത് മുറിയിൽ ഉണ്ടായിരുന്നില്ലെങ്കിൽ പിന്നെ എവിടെയായിരുന്നു?
ടോയ്‌ലെറ്റിൽ.
ടോയ്‌ലെറ്റിലോ?
സഖാവ് ഖോമ്യുക് അന്ന് രാത്രി കണ്ട്രോൾ റൂമിൽ
ഉണ്ടായിരുന്ന എല്ലാവരെയും ചോദ്യം ചെയ്തിരുന്നു.
എല്ലാവരും ഒരേ കാര്യമാണ് പറഞ്ഞത്.
"ദിയത്ലോവ് പറഞ്ഞത് തെറ്റാണെന്ന് അറിയാമായിരുന്നു,
പക്ഷെ അദ്ദേഹം പറഞ്ഞപോലെ ചെയ്തില്ലെങ്കിൽ ജോലിയിൽ നിന്ന് പിരിച്ചുവിടുമായിരുന്നു."
ലിയോണിഡ് ടോപ്റ്റുനോവ്.
മരിക്കുന്നതിന് തലേദിവസം പറഞ്ഞത്.
അല്ല, സഖാവ് ദിയത്ലോവ്, നിങ്ങൾ ആ മുറിയിൽ ഉണ്ടായിരുന്നു.
പവർ ഉയർത്താൻ നിങ്ങളാണ് ആജ്ഞ കൊടുത്തത്.
ഇതാണ് വസ്തുത.
കോടതി ഇടവേളക്കായി പിരിച്ചുവിടുന്നു.
മുപ്പത് മിനിട്ട്.
ഈ ചെർണോബിൽ നഗരത്തിന്റെ ചരിത്രം അറിയാമോ?
ഇല്ല അറിയില്ല.
ഇവിടെ കൂടുതലും ജൂതന്മാരും പോളണ്ടുകാരും ആയിരുന്നു.
ജൂതന്മാരൊക്കെ വംശഹത്യക്ക് ഇരയായി,
പോളണ്ടുകാരെ സ്റ്റാലിൻ നാടുകടത്തി.
അതിനുശേഷം നാസികൾ വന്ന്‌ ബാക്കിയുണ്ടായിരുന്നവരെയൊക്കെ കൊന്നു.
എന്നിട്ടും യുദ്ധത്തിന് ശേഷം...
ആളുകൾ ഇങ്ങോട്ട് കുടിയേറി.
അവരുടെ പാദത്തിനടിയിലെ മണ്ണ് ചോരയിൽ കുതിർന്നതാണെന്ന് അറിഞ്ഞിട്ടും,
അവർ പിന്തിരിഞ്ഞില്ല.
ജൂതന്മാർക്ക് കിട്ടിയത് മരണം, പോളണ്ടുകാർക്കും മരണം.
പക്ഷെ തിരിച്ചുവന്നവർ തങ്ങൾക്ക് ആ ഗതി വരുമെന്ന് വിചാരിച്ചില്ല.
നമ്മൾക്കും സംഭവിച്ചേക്കാമെന്ന് ആരും വിചാരിക്കാറില്ല.
എന്നിട്ടിപ്പോ എന്തായി.
എത്ര സമയമുണ്ട് ബാക്കി?
ചിലപ്പോ ഒരു വർഷം.
അവർ ഇതിനെ...
അവർ ഇതിനെ വിളിക്കുന്നത് "ദൈർഘ്യമേറിയ രോഗം" എന്നാണ്.
അത്രക്ക് ദൈർഘ്യമോന്നും എനിക്ക് തോന്നുന്നില്ല.
എനിക്കറിയാം - നിങ്ങൾ പറഞ്ഞതാണ്, ഞാനത് വിശ്വസിച്ചതുമാണ്.
പക്ഷെ സമയം കടന്നുപോയപ്പോൾ ഞാൻ കരുതി,
എനിക്ക് അങ്ങനെ സംഭവിക്കില്ല.
ഞാൻ എല്ലാം പാഴാക്കി.
എല്ലാം പാഴാക്കിയിട്ട് എന്ത് ഗുണമുണ്ടായി?
എന്ത് ഗുണമുണ്ടായെന്നോ?
അന്ന് കാലത്ത് ആദ്യമായി ഞാൻ നിങ്ങളെ വിളിച്ചപ്പോൾ, ഓർമ്മയുണ്ടോ-
എത്ര കൂസലില്ലാതെയാണ് ഞാൻ സംസാരിച്ചതെന്ന്?
ക്രെംലിൻ പറയുന്നതൊന്നും അക്ഷരംപ്രതി ഞാൻ വിശ്വസിക്കാറില്ല,
പക്ഷെ അവർ എന്നെ വിളിച്ച് ഇവിടം
വൃത്തിയാക്കുന്ന ടീമിന്റെ തലവനാക്കുകയാണെന്നും
പ്രശ്നം ഗുരുതരമല്ലെന്നും പറഞ്ഞപ്പോൾ ഞാൻ വിശ്വസിച്ചു.
എന്തുകൊണ്ടാണെന്നറിയാമോ?
എന്നെ തലവനായി നിയോഗിച്ചതുകൊണ്ട്.
അതെ.
ഞാനൊരു നിസ്സാരനായ മനുഷ്യനാണ് വലേറ.
എന്നും അങ്ങനെതന്നെയായിരുന്നു.
ഒരുദിവസം പ്രധാനപ്പെട്ടൊരാളാകുമെന്ന് കരുതി, പക്ഷെ ആയില്ല.
പ്രധാനപ്പെട്ടവരുടെ അടുത്ത് നിൽക്കുക മാത്രമാണ് ഞാൻ ചെയ്തത്.
എന്നെപോലെ വേറെയും ശാസ്ത്രജ്ഞർ ഉണ്ട്.
അവരിൽ ആരായാലും എന്റെ സ്ഥാനത്ത് ഇതുതന്നെ ചെയ്യുമായിരുന്നു.
പക്ഷെ നിങ്ങൾ...
ഞങ്ങൾ ചോദിച്ചതെന്തും, ഞങ്ങൾക്ക് ആവശ്യമായതെന്തും.
ആളുകൾ, സാമഗ്രികൾ, ലൂണാർ റോവറുകൾ.
ഇതൊക്കെ എത്തിക്കാൻ ആരെക്കൊണ്ടാകുമായിരുന്നു?
ഞാൻ പറയുന്നതും അവരുടെ കാതിൽ വീണെങ്കിലും അവരൊക്കെ അനുസരിച്ചത് നിങ്ങളെയാണ്.
അത്രയും മന്ത്രിമാർ, ഡെപ്യൂട്ടിമാർ ...
ഒരുകൂട്ടം അനുസരണശീലരായ വിഡ്ഢികളുടെ സംഘത്തിൽ നിന്നും ...
അറിയാതെയാണെങ്കിലും പോലും, കൂട്ടത്തിലെ ഒരു നല്ല മനുഷ്യനെയാണ് ഞങ്ങൾക്ക് തന്നത്.
എന്റെ പൊന്നു ബോറീസേ,
അവിടെ ഏറ്റവും പ്രധാനപ്പെട്ടയാൾ നിങ്ങളായിരുന്നു.
എന്തൊരു ഭംഗിയാ...
സഖാവ് ലെഗസോവ്.
സമയം അർധരാത്രി കഴിഞ്ഞ് 38 മിനിറ്റ്.
റിയാക്ടർ ഏകദേശം സ്തംഭിച്ച അവസ്ഥയിൽ.
റിയാക്ടർ നാലിലെ ഓപ്പറേറ്റർമാർ
അപകടത്തെ മുഖാമുഖം കാണുകയാണ്.
ഇതിൽ നിന്നിനി പുറകോട്ട് പോകാൻ ആകില്ല.
അവർക്കത് മനസ്സിലായിട്ടില്ല, പക്ഷെ വിധി നിശ്ചയിക്കപ്പെട്ടു കഴിഞ്ഞു.
30 മെഗാവാട്ടിൽ, സെനോൺ ഉല്പാദിപ്പിക്കപ്പെടുന്നുണ്ട്,
പക്ഷെ അത് എരിയിച്ചുകളയാൻ പറ്റുന്നില്ല.
റിയാക്ടർ വിഷത്തിൽ മുങ്ങുകയാണ്.
പ്രശ്നം വഷളാക്കാനെന്നോണം റിയാക്ടറിനകത്തെ താപനില
നീരാവിയുണ്ടാക്കാനോളം ഉയർന്നതല്ല.
ഇവിടെ സുരക്ഷിതമായി പവർ ഉയർത്താനുള്ള
ഒരേയൊരു വഴി, വളരെ പതുക്കെ
24 മണിക്കൂർ നേരം കൊണ്ട് ചെയ്യുക എന്നതാണ്.
പക്ഷെ ദിയത്ലോവിന് ഉടനെ ഉയർത്തണം.
അകിമോവിനും ടോപ്റ്റുനോവിനും മുന്നിൽ ഒരേയൊരു വഴിയേ ഉള്ളൂ.
അവർ കണ്ട്രോൾ റോഡുകൾ വലിച്ചെടുക്കാൻ തുടങ്ങുന്നു.
ഓരോ ഡസൻ വീതം ഒരുമിച്ച്.
പകുതി പുറകോട്ടെടുത്തിട്ടും മുക്കാലും എടുത്തിട്ടും,
പവർ അനങ്ങുന്നില്ല.
അങ്ങനെ അവർ റോഡുകൾ മുഴുവനായും പുറത്തെടുക്കാൻ തുടങ്ങുന്നു.
റിയാക്ടർ നാലിൽ 211 കണ്ട്രോൾ റോഡുകളുണ്ട്.
അകിമോവിനും ടോപ്റ്റുനോവിനും കൂടി അതിൽ 205 എണ്ണം പൂർണമായും പുറത്തേക്ക് വലിച്ചു.
ഒന്നോർക്കുക... ഈ കാറിന്റെ ബ്രേക്ക് ആണ് കണ്ട്രോൾ റോഡുകൾ.
211 റോഡുകളിൽ, വെറും ആറെണ്ണം മാത്രമാണ് റിയാക്ടറിൽ ഉള്ളത്.
പിന്നെ ഇന്ധനം തണുത്തതുകൊണ്ട്,
നെഗറ്റിവ് ടെംപറേച്ചർ കോഎഫിഷ്യന്റ്
റിയാക്റ്റിവിറ്റി കുറയ്ക്കുന്നുമില്ല.
പക്ഷെ അപ്പോഴും, സെനോൺ ഉള്ളതുകൊണ്ട്,
അവർക്ക് 200 മെഗാവാട്ടിൽ കൂടുതൽ ഉയർത്താൻ കഴിയുന്നില്ല.
കണ്ട്രോൾ റോഡുകൾ പുറത്തേക്ക് വലിച്ചുകഴിഞ്ഞു.
എമെർജൻസി സിസ്റ്റവും വിച്ഛേദിച്ചു.
ഇപ്പൊ റിയാക്ടർ നിയന്ത്രണത്തിൽ നിർത്തുന്നത്
വെള്ളവും സെനോണുമാണ്.
പുലർച്ചെ ഒരുമണി. ടെസ്റ്റ് തുടങ്ങാൻ നിമിഷങ്ങൾ മാത്രം.
ക്ഷമിക്കണം, ഇത്രയേ ഉയർത്താൻ പറ്റിയുള്ളൂ.
200 മെഗാവാട്ട്. ഏകദേശം എല്ലാ റോഡുകളും പുറത്തേക്ക് വലിച്ചു.
അത്രയേ ഉള്ളുവെങ്കിൽ എന്തുചെയ്യാനാ.
- പക്ഷെ ടെസ്റ്റിന് 700 വേണ്ടേ. - സ്റ്റോല്യർചുക്ക്, തുടങ്ങാം.
- പമ്പ് 4 ഓൺ ആക്കൂ. - ഇല്ല ഒരു സെക്കൻഡ്.
- സ്റ്റോല്യർചുക്ക്... - ഇവിടെ ആവശ്യത്തിന് നീരാവിയില്ല.
ഇപ്പൊ ടർബൈൻ കറങ്ങുന്ന വേഗതയിൽ ടെസ്റ്റുകൊണ്ട് യാതൊരു ഫലവും ലഭിക്കില്ല.
- നിർത്ത്. - ഇനിയും വെള്ളം പമ്പ് ചെയ്‌താൽ, ഇതിലും കുറവ് ...
നിർത്താനാ പറഞ്ഞത്. എന്നെ പഠിപ്പിക്കാൻ വരണ്ട.
സ്റ്റോല്യർചുക്ക്.
മെയിൻ പമ്പ് 4, കണക്ട് ചെയ്തു.
ഖോടേംചുക്കിന് മുന്നറിയിപ്പ് കൊടുക്കണം. അവിടത്തെ പൈപ്പുകൾ...
അയാളോട് പോകാൻ പറ. കിർഷെൻബോം?
സെപ്പറേറ്റർ ഡ്രമ്മിലെ നീരാവിയുടെ മർദ്ദം തീരെ കുറവാണ്... അഞ്ച് അറ്റ്മോസ്ഫിയറേ ഉള്ളൂ.
ശരി എല്ലാവരും ഇയാളെ സഹായിക്ക്. പറ്റുന്നത്ര ഉയർത്താൻ ശ്രമിക്കാം.
നിർത്തുന്നതാണ് നല്ലത്.
ആ കോപ്പൊന്ന് അടയ്ക്കെടോ.
നിങ്ങൾക്ക് 15 മിനിറ്റ് സമയം തരാം.
15 മിനിറ്റ്.
15 ദിവസം കിട്ടിയിട്ടും കാര്യമില്ലായിരുന്നു.
അവരുടെ മുൻപിൽ ഉള്ളത് പരിഹരിക്കാനാകാത്ത പ്രശ്നമായിരുന്നു.
പവർ തീരെ കുറവും വെള്ളം വളരെ കൂടുതലും.
പരീക്ഷണം അപ്പോഴേ വിഫലമായിരുന്നു.
കിട്ടുന്ന റിസൾട്ട് ഒട്ടും ഉപകാരപ്രദമാകുമായിരുന്നില്ല,
പക്ഷെ ദിയത്ലോവിന് ഇതൊന്നും പ്രശ്നമായിരുന്നില്ല.
അയാൾക്ക്‌ ആകെ വേണ്ടിയിരുന്നത് ടെസ്റ്റ്‌ പൂർത്തിയാക്കിയെന്ന ഒരു റിപ്പോർട്ട്‌ മാത്രമാണ്.
സമയം പുലർച്ചെ 1:22.
വെറും രണ്ടുനിമിഷം മാത്രം ബാക്കി.
മെക്കാനിക്കൽ എഞ്ചിനീയർ ആയ യുവ്ചെങ്കോ അയാളുടെ ഓഫീസിൽ ഇരിക്കുകയായിരുന്നു.
പെരെ വൊഷ്ചെങ്കോ, റിയാക്ടർ സെക്ഷൻ ഫോർമാൻ,
ഇന്ധനം നിറയ്ക്കുന്ന ഹാളിൽ,
സ്റ്റീൽ കൊണ്ടുണ്ടാക്കിയ 1000 ടൺ ഭാരമുള്ള റിയാക്ടർ കവറിന് മുകളിൽ.
പമ്പ് ഓപ്പറേറ്റർമാരായ
ഡഗ്‌ടാര്യങ്കോയും ഖോടേംചുകും,, പമ്പ് റൂമിലാണ്.
അവരോടൊന്നും ടെസ്റ്റിനെക്കുറിച്ച്
പറഞ്ഞിരുന്നില്ല.
സംഭവിക്കാൻ പോകുന്നതിനെക്കുറിച്ച് അവർക്കാർക്കും അറിയില്ലായിരുന്നു.
1:22 കഴിഞ്ഞ് 30 സെക്കന്റ് ആയപ്പോൾ,
റിയാക്ടറിന്റെ സ്‌കാല (SKALA) കമ്പ്യൂട്ടറിൽ
ടോപ്റ്റുനോവ് ഒരു റിപ്പോർട്ട് കാണുന്നു.
ആവശ്യത്തിന് കണ്ട്രോൾ റോഡുകൾ ഇല്ലാത്തതിനാൽ,
റിയാക്ടർ ഷട്ട് ഡൗൺ ചെയ്യണമെന്നാണ് കമ്പ്യൂട്ടർ നിർദേശിക്കുന്നത്.
അതങ്ങനയേ പറയൂ.
നമ്മൾ ടെസ്റ്റ് നടത്തുകയാണെന്ന് അതിനറിയില്ലല്ലോ.
ശരി സഖാക്കളേ.
ഇനി കുറച്ച് നിമിഷങ്ങൾ കൂടെ, അതോടെ തീരും.
കിർഷെൻബോം, തയ്യാറായാൽ തുടങ്ങാം.
നമ്മളെല്ലാം ശരിയായിട്ടാണ് ചെയ്തത്.
ഓസ്സിലോഗ്രാഫ് ഓൺ.
എട്ടാമത്തെ ത്രോട്ടിൽ വാൽവ് അടയ്ക്കുന്നു.
ജനറേറ്റർ റോട്ടർ റൺഡൗൺ തുടങ്ങുന്നു.
1:23 കഴിഞ്ഞ് 4 സെക്കൻഡ്.
ഓരോ തീരുമാനത്തിലൂടെയും,
അവർ റിയാക്ടറിനെ ഒരു കവണയിൽ കല്ല് വലിക്കുന്നത് പോലെ,
പിന്നോട്ട് വലിക്കുകയാണ്, മറ്റാരും ചെയ്യാത്തവിധം.
ടെസ്റ്റ്‌ തുടങ്ങുന്നു.
പമ്പുകൾ അടച്ച് നിയന്ത്രണം എടുത്തുകളയുന്നു.
റിയാക്ടറിലേക്ക് വെള്ളം പമ്പ് ചെയ്യുന്നത് നിലയ്ക്കുന്നു.
യുറേനിയം ഇന്ധനത്തെ തടയാൻ ഇപ്പൊ വെള്ളമില്ല,
കണ്ട്രോൾ റോഡുകളുമില്ല.
തുലാസ് ഇപ്പോൾ മറുഭാഗത്തേക്ക് ചരിഞ്ഞു.
ഒരു ക്ഷണത്തിനുള്ളിൽ,
റിയാക്റ്റിവിറ്റി കൂടുന്നു.
കോറിനകത്ത്,
ബാക്കിയുള്ള വെള്ളം പെട്ടെന്ന് നീരാവിയാകുന്നു.
അങ്ങനെ വോയ്ഡ് ഉണ്ടാകുന്നു.
അവിടെ പകരമായി വേറെ വെള്ളമില്ല.
നീരാവി മൂലം റിയാക്റ്റിവിറ്റി കൂടുന്നു,
താപനില കൂടുന്നു, നീരാവി വീണ്ടും കൂടുന്നു,
റിയാക്റ്റിവിറ്റി വീണ്ടും കൂടുന്നു.
ബാക്കിയുള്ള സെനോൺ എരിഞ്ഞുതീരുന്നു.
പവർ കൂടുകയാണ്.
പക്ഷെ അതിനെ തടയാൻ ഒന്നുമില്ല.
സമയം 1:23 കഴിഞ്ഞ് 35 സെക്കന്റ്.
പവർ ക്രമാതീതമായി ഉയരുന്നു! സാഷാ!
എന്താണ് കാണിച്ചത്?!
1:23 കഴിഞ്ഞ് 40 സെക്കന്റ്.
ലോകത്തെ എല്ലാ ആണവറിയാക്ടറുകളുടെയും കണ്ട്രോൾ മുറികളിൽ,
ഒരു പ്രേത്യേക ഉദ്ദേശത്തോടെ ഘടിപ്പിച്ച ബട്ടൺ ഉണ്ട്...
"സ്‌ക്രാം" അഥവാ ഉടനടി റിയാക്ഷൻ സ്തംഭിപ്പിക്കാൻ ഉള്ള ബട്ടൺ.
സോവിയറ്റ് റിയാക്ടറുകളിൽ ഈ ബട്ടണെ വിളിക്കുന്നത് AZ-5 എന്നാണ്.
AZ-5 അമർത്തിയാൽ, എല്ലാ കണ്ട്രോൾ റോഡുകളും ഒരുമിച്ച് അകത്തേക്ക് പോകും,
അങ്ങനെ റിയാക്ഷൻ ഒറ്റയടിക്ക് സ്‌തംഭിക്കും.
പക്ഷെ...
എന്താ താമസം, ലെഗസോവ്? നുണകളൊക്കെ വിളമ്പിക്കൂടെ?
സഖാവ് ദിയത്ലോവ്, ഇനിയൊരു താക്കീത് ഉണ്ടാകില്ല.
- എന്ത് ചെയ്യുമെന്നാ? - എന്ത് കഷ്ടമാ, ദിയത്ലോവ്.
ലെഗസോവ് പറഞ്ഞുകഴിഞ്ഞല്ലോ.
- നേരത്തെ പറഞ്ഞതല്ലേ, വരാൻ പോകുന്നത് ഒഴിവാക്കാൻ ഒരു വഴിയും ഇല്ലെന്ന്. - സഖാവ് ദിയത്ലോവ്.
- അയാൾക്ക് എന്തൊക്കെയോ അറിയാം. അവർക്കും എന്തൊക്കെയോ അറിയാം. - സഖാവ് ദിയത്ലോവ്.
തന്നെകുറിച്ച് എനിക്ക് അറിയാം, വലേറി അലെക്‌സെയെവിച്ച്.
- താനൊരു നുണയനാ. - ഇന്നത്തേക്ക് ഇത് മതി.
പ്രതികളെ റിമാൻഡിൽ വെക്കാൻ ഉത്തരവിടുന്നു.
- കോടതി വീണ്ടും... - ഞാൻ... ഞാൻ പറഞ്ഞുതീർന്നില്ല.
ഇനിയും തെളിവുകൾ ബാക്കിയുണ്ട്.
അതിന്റെ ആവശ്യമില്ല. നിങ്ങളുടെ മൊഴിയെടുക്കൽ അവസാനിച്ചു.
- യുവർ ഓണർ. - കോടതി ഇന്നത്തേക്ക് പിരിച്ചുവിട്ടിരിക്കുന്നു.
- നാളെ തുടരുമ്പോൾ ... - അദ്ദേഹം പറഞ്ഞുതീർക്കട്ടെ.
സഖാവ് ഷെർബിന...
അദ്ദേഹം പറഞ്ഞുതീർക്കട്ടെ.
ദിയത്ലോവ് എല്ലാ നിയമങ്ങളും ലംഘിച്ചു.
ഒരു റിയാക്ടറിനെ നാശത്തിന്റെ വക്കിൽ എത്തിച്ചു.
അയാൾ ഇതൊക്കെ ചെയ്തത് അടിയന്തിരമായി നിർത്താമെന്ന വിശ്വാസത്തിലാണ്.
AZ-5, എല്ലാം ഷട്ട് ഡൗൺ ചെയ്യാൻ ലളിതമായ ഒരു ബട്ടൺ.
പക്ഷെ അപ്പോഴത്തെ സാഹചര്യത്തിൽ അങ്ങനെയൊന്ന് സംഭവിച്ചില്ല.
ആ ഷട്ട്ഡൗൺ സിസ്റ്റത്തിന് വലിയൊരു ന്യൂനതയുണ്ടായിരുന്നു.
1:23:40ന്, അകിമോവ് AZ-5 അമർത്തുന്നു.
മുഴുവനായും പുറത്തേക്ക് വലിക്കപ്പെട്ട കണ്ട്രോൾ റോഡുകൾ
തിരിച്ച് റിയാക്ടറിനകത്തേക്ക് കയറിതുടങ്ങുന്നു.
ഈ റോഡുകൾ റിയാക്റ്റിവിറ്റി കുറയ്ക്കാൻ ഉതകുന്ന ബോറോൺ കൊണ്ടുണ്ടാക്കിയതാണ്,
പക്ഷെ അതിന്റെ അഗ്രഭാഗം അങ്ങനെയല്ല.
അത് റിയാക്റ്റിവിറ്റി കൂട്ടുന്ന ഗ് രാഫൈറ്റ് കൊണ്ടുണ്ടാക്കിയിട്ടുള്ളതാണ്.
എന്തിന്?
എന്തിനെന്നോ?
പാശ്ചാത്യ രാജ്യങ്ങളിലെപോലെ,
നമ്മുടെ റിയാക്ടറുകൾക്ക് ചുറ്റും വികിരണം തടുക്കാൻപോന്ന കെട്ടിടങ്ങൾ ഉണ്ടാക്കാത്തതെന്തുകൊണ്ടോ,
അതേ കാരണം തന്നെ.
നമ്മൾ നല്ലപോലെ സമ്പുഷ്ടമാക്കിയ ഇന്ധനം
കോറുകളിൽ ഉപയോഗിക്കാത്തതെന്തുകൊണ്ടോ, അതേ കാരണം തന്നെ.
ലോകത്ത് പോസിറ്റീവ് വോയ്ഡ് കോഎഫിഷ്യന്റ് ഉള്ള
വെള്ളം കൊണ്ട് തണുപ്പിക്കുന്ന ഗ്രാഫൈറ്റ് മോഡറേറ്റർ ആയി ഉപയോഗിക്കുന്ന റിയാക്ടറുകൾ ഉള്ള ഒരേയൊരു രാജ്യം നമ്മളായത് എന്തുകൊണ്ടാണോ,
അതേ കാരണം തന്നെ.
ചിലവ് ചുരുക്കാൻ.
റോഡുകളിൽ ആദ്യം കോറിനകത്ത് കയറുന്ന ഭാഗം
ഈ ഗ്രാഫൈറ്റ് അഗ്രങ്ങളാണ്.
അത് അകത്തുകയറുമ്പോൾ, അല്ലെങ്കിലേ ഉയർന്നുവരുന്ന,
കോറിനകത്തെ റിയാക്ഷൻ കുത്തനെ ഉയർന്നു.
വെള്ളത്തിന്റെ ഓരോ കണികയും
ഒരുക്ഷണത്തിൽ നീരാവിയായിമാറും,
അത് ഇന്ധന റോഡ് പോകുന്ന ചാനലുകൾ വികസിക്കാനും പൊട്ടാനും കാരണമാകും.
അങ്ങനെ കണ്ട്രോൾ റോഡുകൾക്ക് മുന്നോട്ട് പോകാൻ പറ്റാത്ത അവസ്ഥയാകും.
ഈ ഗ്രാഫൈറ്റ് തുമ്പുകൾ ഒരു സ്ഥലത്ത് തന്നെ കുടുങ്ങുകയും,
റിയാക്ഷന്റെ വേഗത കൂടുകയും ചെയ്യും.
അങ്ങനെ ചെർണോബിൽ റിയാക്ടർ 4 ഒരു അണുബോംബ് ആയി മാറുകയാണ്.
1:23:42.
പെരെവോസ്‌ചെങ്കോ താഴെ റിയാക്ടറിന്റെ ഭീമാകാരമായ
സ്റ്റീൽ അടപ്പിലേക്ക് നോക്കുമ്പോൾ...
...അസാധ്യമായ ഒരു കാഴ്ച്ച കാണുന്നു.
കണ്ട്രോൾ റോഡുകളും ഇന്ധന ചാനലിന്റെ അടപ്പും,
ഇവയോരോന്നും 350 കിലോ വീതം ഭാരമുണ്ടെന്ന് ഓർക്കണം,
മുകളിലോട്ടും താഴോട്ടും ചാടിക്കളിക്കുന്നു.
അയാൾ കണ്ട്രോൾ റൂമിൽ മുന്നറിയിപ്പ് കൊടുക്കാൻ ഓടുന്നു.
പക്ഷെ സംഭവിക്കാൻ പോകുന്നത് തടയാൻ അയാൾക്ക് ഒന്നും തന്നെ ചെയ്യാനാകില്ല.
1:23 44 സെക്കൻഡ്.
നീരാവി വേറെയും ഇന്ധന ചാനലുകൾ തകർക്കുന്നു.
പവർ എത്രത്തോളം ഉയർന്നു എന്ന് നമുക്കറിയില്ല.
നമ്മുടെ കൈയ്യിൽ ഉള്ളത് അവസാന റീഡിങ് മാത്രമാണ്.
റിയാക്ടർ 4,
3200 മെഗാവാട്ട് പവറിൽ പ്രവർത്തിക്കേണ്ടത്,
അന്ന് 33,000 ത്തിൽ എത്തി.
കോറിനകത്തെ മർദ്ദം നിയന്ത്രണാതീതമാകുന്നു.
അവസാനം ആ നിമിഷം വന്നെത്തി. 1:23:45, പൊട്ടിത്തെറി.
ഒരുനിമിഷം കൊണ്ട്, റിയാക്ടറിന്റെ ആവരണം തകർന്ന് അകത്തേക്ക് ഓക്സിജൻ ഇരച്ചുകയറുന്നു.
അത് അകത്തുള്ള ഹൈഡ്രജനും വളരെയധികം ചൂടായിരിക്കുന്ന ഗ്രാഫൈറ്റുമായും സംയോജിക്കുന്നു.
ഒരു അപകടശൃംഖല പൂർത്തിയായിരുന്നു.
സഖാവ് ദിയത്ലോവ്!
അന്ന് ആ മുറിയിൽ ഉണ്ടായിരുന്ന ആർക്കും അറിയില്ലായിരുന്നു
ആ ഷട്ട് ഡൗൺ ബട്ടൺ ഒരു പൊട്ടിത്തെറി ഉണ്ടാക്കുമെന്ന്.
അവർക്ക് അറിയില്ലായിരുന്നു,
കാരണം അത് അവരിൽ നിന്ന് മറച്ചുവെച്ചിരുന്നു.
സഖാവ് ലെഗസോവ്, നിങ്ങൾ തന്നെ വിയന്നയിൽ കൊടുത്ത മൊഴിക്ക്
വിപരീതമായാണല്ലോ ഇപ്പൊ പറയുന്നത്.
വിയന്നയിൽ ഞാൻ കൊടുത്ത മൊഴി കള്ളമായിരുന്നു.
ഞാൻ ലോകത്തോട് കള്ളം പറഞ്ഞു.
ഈ രഹസ്യം അറിയുന്നത് ഞാൻ മാത്രമല്ല.
വേറെയും ഒരുപാടുപേരുണ്ട്.
ഞങ്ങൾ ആജ്ഞ അനുസരിക്കുക മാത്രമാണ് ചെയ്തത്,
KGBയുടെയും, കേന്ദ്ര സമിതിയുടെയും എല്ലാം.
ഇപ്പോൾ സോവിയറ്റ് യൂണിയനിൽ 16 റിയാക്ടറുകൾ പ്രവർത്തിക്കുന്നുണ്ട്.
ഇതേ ഗൗരവമേറിയ ന്യൂനതയോടെ.
അതിൽ മൂന്നെണ്ണം ഈ നിമിഷം പ്രവർത്തിക്കുന്നുണ്ട്
ഇവിടെ നിന്ന് വെറും 20 കിലോമീറ്റർ ദൂരെ, ചെർണോബിലിൽ.
പ്രൊഫസർ ലെഗസോവ്, നിങ്ങൾ പറഞ്ഞുവരുന്നത്
സോവിയറ്റ് രാഷ്ട്രവും സംഭവിച്ചതിന് ഉത്തരവാദിയാണ് എന്നാണെങ്കിൽ,
ഞാൻ ഇപ്പോഴേ മുന്നറിയിപ്പുതരാം, അപകടം പിടിച്ച വഴിയാണത്.
ഞാൻ അപകടം പിടിച്ച വഴിയിലൂടെ ഒരുപാട് സഞ്ചരിച്ചു കഴിഞ്ഞു.
നമ്മളിപ്പോൾ എത്തിയിരിക്കുന്നത് പോലും അപകടം പിടിച്ച ഒരു സ്ഥലത്താണ്,
നമ്മളെ രഹസ്യങ്ങളും നുണകളും കൊണ്ടെത്തിച്ചതാണിവിടെ.
അവയാണ് നമ്മളെ നിർവചിക്കുന്നത്- എന്നുതന്നെ പറയാം.
സത്യം നമുക്ക് അപ്രിയമായി തോന്നുമ്പോഴെല്ലാം, നുണ പറഞ്ഞ്, നുണ പറഞ്ഞ്
അവസാനം സത്യം ഉള്ള കാര്യം തന്നെ മറന്നു പോകുന്നു.
എങ്കിലും അത് അവിടെ കാണും.
നമ്മൾ പറയുന്ന ഓരോ നുണയും സത്യത്തോട് നമ്മൾ വരുത്തിവെക്കുന്ന ബാധ്യതയാണ്.
ഇന്നല്ലെങ്കിൽ നാളെ ആ ബാധ്യതകളൊക്കെ തിരിച്ചടയ്‌ക്കേണ്ടി വരും.
അങ്ങനെയാണ് ഒരു RBMK റിയാക്ടറിന്റെ കോർ പൊട്ടിത്തെറിക്കുന്നത്.
നുണകൾ മൂലം.
വലേറി അലെക്‌സെയെവിച്ച് ലെഗസോവ്,
അച്ഛൻ അലക്സി ലെഗസോവ്,
പ്രത്യയശാസ്ത്രപരമായ അച്ചടക്കത്തിനുള്ള കേന്ദ്രസമിതിയുടെ മുൻമേധാവി.
നിങ്ങളുടെ അച്ഛൻ അവിടെ എന്താണ് ചെയ്തിരുന്നതെന്ന് അറിയാമോ?
അറിയാം.
വിദ്യാർത്ഥിയായിരിക്കുമ്പോൾ, കൊംസോമോളിൽ (KOMSOMOL) നേതൃസ്ഥാനം.
കമ്മ്യൂണിസ്റ്റ് യുവസംഘടന, അല്ലെ?
- ഉത്തരം നിങ്ങൾക്കറിയാമല്ലോ. - ഉത്തരം പറയണം.
അതെ.
കുർചാറ്റോവ് ഇന്സ്ടിട്യൂട്ടില്,
നിങ്ങൾ കമ്മ്യൂണിസ്റ്റ് പാർട്ടിയുടെ സെക്രട്ടറി ആയിരുന്നു.
ആ പദവിയിലിരുന്ന്, നിങ്ങൾ ജൂത ശാസ്ത്രജ്ഞന്മാരുടെ
സ്ഥാനക്കയറ്റം റദ്ദുചെയ്തിട്ടുണ്ട്.
അതെ.
എല്ലാം ക്രെംലിനിലെ ആളുകളെ സുഖിപ്പിക്കാനായിട്ട്.
താനും ഞങ്ങളിലൊരാളാ, ലെഗസോവ്.
ഞാൻ വിചാരിച്ചാൽ തന്നെ എന്തുവേണമെങ്കിലും ചെയ്യാം.
പക്ഷെ തന്റെ ചരിത്രം എനിക്കറിയാമെന്നത് തനിക്ക് ബോധ്യമാകണം.
താൻ ധീരനൊന്നുമല്ല.
സാഹസികനുമല്ല.
സ്വയം മറന്ന, മരണത്തോടടുത്ത ഒരാൾ മാത്രം.
ഞാൻ ആരാണെന്നും എന്തൊക്കെ ചെയ്‌തെന്നും എനിക്ക് നല്ല ബോധ്യമുണ്ട്.
ന്യായമായൊരു ലോകത്ത് നുണകളുടെ പേരിലാവും എന്നെ വെടിവെച്ചു കൊല്ലുന്നത്,
ഇതുപോലെ സത്യം പറഞ്ഞതിനല്ല.
നിങ്ങൾ ശാസ്ത്രജ്ഞന്മാരും...
നിങ്ങളുടെയൊക്കെ യുക്തിയോടുള്ള മൂഢമായ അഭിനിവേശവും!
തലയോട്ടി പിളർന്ന് ഉണ്ട അകത്തുകയറുമ്പോൾ,
യുക്തികൊണ്ട് വല്ലഗുണവും ഉണ്ടോടോ?
ആരും ആരെയും വെടിവെക്കുന്നില്ല, ലെഗസോവ്.
വിയന്നയിൽ ലോകം മുഴുവൻ നിങ്ങളെ കണ്ടതാണ്.
അങ്ങനെയുള്ള നിങ്ങളെ കൊല്ലുന്നത് നാണക്കേടാണ്.
എന്തിന് വേണ്ടി?
നിങ്ങൾ ഇന്ന് കൊടുത്ത മൊഴി സർക്കാർ സ്വീകരിക്കില്ല.
അത് പത്രമാധ്യമങ്ങൾക്ക് കൊടുക്കില്ല.
അങ്ങനൊരു കാര്യമേ സംഭവിച്ചിട്ടില്ല.
പക്ഷെ നിങ്ങൾ ജീവിക്കും,
ബാക്കിയുള്ള ജീവിതം എത്രതന്നെയായാലും,
അത് ശാസ്ത്രജ്ഞനായല്ല, ആ പദവി ഇനി ഉണ്ടാവില്ല.
ഇപ്പോഴത്തെ പദവിയും ഓഫീസും കൈവശം വെക്കാം,
പക്ഷെ ജോലികളില്ല, അധികാരമില്ല, സുഹൃത്തുക്കളുമില്ല.
ആരും നിങ്ങളോട് സംസാരിക്കില്ല.
ആരും നിങ്ങൾ പറയുന്നത് കേൾക്കില്ല.
മറ്റ് ആളുകൾ, നിങ്ങളെക്കാൾ കഴിവ് കുറഞ്ഞ ആളുകൾ,
നിങ്ങൾ ചെയ്ത കാര്യങ്ങൾക്കെല്ലാം അംഗീകാരം നേടും.
നിങ്ങളുടെ നേട്ടങ്ങളെല്ലാം അവരുടേതാകും.
അതൊക്കെ കാണാൻ നിങ്ങൾ ജീവിച്ചിരിക്കും.
ഇതിൽ ഷെർബിനയുടെ റോൾ എന്തായിരുന്നു?
ഒന്നുമില്ല.
ഞാൻ അങ്ങനെ പറയുമെന്ന് അയാൾക്കറിയില്ലായിരുന്നു.
ഇതിൽ ഖോമ്യുകിന്റെ റോൾ എന്തായിരുന്നു?
ഒന്നുമില്ല.
അവർക്കും അറിയില്ലായിരുന്നു.
നിങ്ങൾ ഇന്ന് പറഞ്ഞതും ചെയ്തതും എല്ലാം കഴിഞ്ഞിട്ട്,
ഇതിനെകുറിച്ച് നുണപറയാൻ തീരുമാനിച്ചെങ്കിലും അത് കൗതുകം തന്നെ.
നിങ്ങളോളം അനുഭവസമ്പത്തുള്ള ഒരാൾക്ക്
നുണകേട്ടാൽ തിരിച്ചറിയാൻ കഴിവുണ്ടെന്നാണ് എന്റെ വിശ്വാസം.
നിങ്ങൾ ഇനി ഒരിക്കലും അവരെ രണ്ടുപേരെയും
കാണുകയോ അവരുമായി ബന്ധപ്പെടുകയോ ചെയ്യരുത്.
നിങ്ങൾ ആരോടും ചെർണോബിലിനെക്കുറിച്ച്
ഒരിക്കലും പറയില്ല.
നിങ്ങളുടെ ചുറ്റുമുള്ള ലോകത്ത് നിങ്ങൾ തീർത്തും അപ്രസക്തമായി തീരും,
അങ്ങനെ നിങ്ങൾ മരിക്കുമ്പോൾ,
ഇങ്ങനൊരാൾ ജീവിച്ചിരുന്നെന്ന് പോലും തെളിയിക്കാൻ പറ്റാത്ത അവസ്ഥയാകും.
ഇതിനൊക്കെ ഞാൻ വിസമ്മതിച്ചാലോ?
നടക്കാത്ത കാര്യത്തെക്കുറിച്ച് എന്തിന് ആശങ്കപ്പെടണം?
"നടക്കാത്ത കാര്യത്തെക്കുറിച്ച് എന്തിന് ആശങ്കപ്പെടണം?"
ഹോ! തീർത്തും അനുയോജ്യം.
ആ വാചകം നമ്മുടെ കറൻസിനോട്ടുകളിൽ അച്ചടിക്കാൻ പറയണം.
ഒരു ശാസ്ത്രജ്ഞൻ നിഷ്കളങ്കനുമാകണം.
സത്യത്തിനായുള്ള അന്വേഷണത്തിൽ അതീവ ശ്രദ്ധമൂലം, നമുക്ക് ചുറ്റും
വളരെ കുറച്ചുപേർക്കേ സത്യം അറിയാൻ താല്പര്യമുള്ളൂ എന്നത് മറന്നുപോകുന്നു.
അതെപ്പോഴും ഇവിടെത്തന്നെ കാണും, നമ്മൾ കണ്ടാലും ഇല്ലെങ്കിലും,
നമ്മൾ അതിനെ തിരഞ്ഞെടുത്താലും ഇല്ലെങ്കിലും.
സത്യത്തിന് നമ്മുടെ ആഗ്രഹങ്ങളെക്കുറിച്ചോ, ആവശ്യങ്ങളെകുറിച്ചോ ഉത്കണ്ഠയില്ല.
അതിന് നമ്മുടെ സർക്കാരിനോട് പ്രതിബദ്ധതയില്ല,
നമ്മുടെ പ്രത്യയശാസ്ത്രങ്ങളോടോ, മതങ്ങളോടോ പ്രതിബദ്ധതയില്ല.
അതിങ്ങനെ എപ്പോഴും കാത്തിരിക്കും.
അതാണ് അവസാനം ചെർണോബിൽ ബാക്കിവെച്ച സമ്മാനം.
സത്യത്തിന്റെ വിലയെക്കുറിച്ചോർത്ത് ഭയന്നിരുന്ന എനിക്ക്,
ഇപ്പൊ ഒരു ചോദ്യമേ ഉള്ളൂ ചോദിക്കാൻ:
നുണകൾക്ക് കൊടുക്കേണ്ടിവരുന്ന വിലയെന്ത്?
ചെർണോബിൽ പൊട്ടിത്തെറിയുടെ രണ്ടാം വാർഷികമായ 1988 ഏപ്രിൽ 26ന് 51ആമത്തെ വയസ്സിൽ വലേറി ലെഗാസോവ് ആത്മഹത്യ ചെയ്തു.
ലെഗാസോവിന്റെ ഓർമ്മക്കുറിപ്പുകൾ അടങ്ങിയ ഓഡിയോ ടേപ്പുകൾ സോവിയറ്റ് ശാസ്ത്രജ്ഞരുടെ ഇടയിൽ പ്രചരിക്കപ്പെട്ടു.
അദ്ദേഹത്തിന്റെ ആത്മഹത്യ കാരണം ആ ടേപ്പുകൾ അവഗണിക്കാൻ പറ്റാതായിത്തീർന്നു.
അദ്ദേഹത്തിന്റെ മരണാന്തരം സോവിയറ്റ് അധികൃതർ RBMK റിയാക്ടറുകളുടെ ഘടനയിൽ ന്യൂനതകൾ ഉണ്ടെന്നത് അവസാനം തുറന്നു സമ്മതിച്ചു.
ചെർണോബിൽ പോലൊരു അപകടം വീണ്ടും ഉണ്ടാകാതിരിക്കാൻ അത്തരം റിയാക്റ്ററുകളിൽ സുരക്ഷാ മാറ്റങ്ങൾ വരുത്തി.
ലെഗാസോവിനെ സഹായിച്ചുകൊണ്ട് അനവധി ശാസ്ത്രജ്ഞർ ചെർണോബിലിൽ അദ്ദേഹത്തോടൊപ്പം അക്ഷീണരായി പ്രവർത്തിച്ചു.
സംഭവത്തെക്കുറിച്ചുള്ള ഔദ്യോഗികപ്രസ്താവനകളെ ചിലർ പരസ്യമായി എതിർത്തു, അവർക്ക് അപഖ്യാതിയും അറസ്റ്റും ജയിൽവാസവും അനുഭവിക്കേണ്ടി വന്നു.
അവരെ പ്രതിനിധാനം ചെയ്യാനും അവരുടെ അർപ്പണബോധത്തെയും സത്യത്തിനും മാനുഷികമൂല്യങ്ങൾക്കും വേണ്ടിയുള്ള സേവനങ്ങളെയും ആദരിക്കാനാണ് ഉലാന ഖൊമ്യുക് എന്ന കഥാപാത്രത്തെ സൃഷ്ടിച്ചത്.
1990 ഓഗസ്റ്റ് 22ന് ബോറിസ് ഷെർബീന അന്തരിച്ചു....
അദ്ദേഹത്തെ ചെർണോബിലിലേക്ക് അയച്ച് നാലുവർഷങ്ങളും നാല് മാസങ്ങളും കഴിഞ്ഞ്.
ചെർണോബിൽ ദുരന്തത്തിൽ അവർ വഹിച്ച പങ്കിന് ശിക്ഷയായി വിക്ടർ ബ്യൂഖ്യനോവ്, അനറ്റോളി ദ്യത്ലോവ്, നിക്കോളായ് ഫോമിൻ എന്നിവരെ പത്തുവർഷത്തെ കഠിന തടവിന് വിധിച്ചു.
ശിക്ഷ അനുഭവിച്ചു പുറത്തിറങ്ങിയ നിക്കോളായ് ഫോമിൻ തിരിച്ചു ജോലിയിൽ പ്രവേശിച്ചു....
റഷ്യിലെ കലിനിനിലുള്ള ഒരു ആണവനിലയത്തിൽ.
1995ൽ വികിരണം മൂലം ഉണ്ടായ അസുഖങ്ങളാൽ അനറ്റോളി ദ്യത്ലോവ് മരണമടഞ്ഞു. 64ആമത്തെ വയസ്സിൽ.
വലേറി ഖോടേംചുകിന്റെ മൃതദേഹം വീണ്ടെടുക്കാനായില്ല. അദ്ദേഹം എന്നെന്നേക്കുമായി റിയാക്ടർ നാലിനടിയിൽ മറവുചെയ്യപ്പെട്ടു.
അഗ്നിശമനസേനങ്ങങ്ങളുടെ വസ്ത്രങ്ങൾ ഇന്നും പ്രിപ്യാറ്റ് ആശുപത്രിയിലെ ബേസ്‌മെന്റിൽ കിടക്കുന്നുണ്ട്.
ഇന്നും അപകടകരമായ അളവിൽ വികിരണം അതിൽ നിന്നും പുറത്തുവരുന്നുണ്ട്.
ഭർത്താവിന്റെയും മകളുടെയും മരണശേഷം ലുദ്മില്ല ഇഗ്നറ്റെങ്കോയ്ക്ക് പലതവണ സ്ട്രോക്ക് ഉണ്ടായി. അവർക്ക് വീണ്ടും കുട്ടികൾ ഉണ്ടാവില്ലെന്നാണ് ഡോക്ടർമാർ പറഞ്ഞത്.
ആ ഡോക്ടർമാർക്ക് തെറ്റി.
അവർ ഇപ്പോൾ കിയെവിൽ സ്വന്തം മകനോടൊപ്പം ജീവിക്കുന്നു.
റെയിൽവേ പാലത്തിനു മുകളിൽ നിന്ന് ഈ കാഴ്ചകണ്ടവരാരും ജീവനോടെ അവശേഷിക്കുന്നില്ലെന്നാണ് റിപ്പോർട്ടുകൾ പറയുന്നത്.
അതിപ്പോൾ മരണത്തിന്റെ പാലം എന്നപേരിലാണ് അറിയപ്പെടുന്നത്.
400 ഖനനതൊഴിലാളികൾ ഒരുമാസം നിരന്തരമായി പണിയെടുത്താണ് ഒരു വലിയ ആണവ മെൽറ്റ്ഡൗൺ ഒഴിവാക്കിയത്.
അവരിൽ നൂറുപേരോളം 40 വയസ്സിനുമുന്പ് മരിച്ചതായാണ് കണക്ക്.
ബബ്ലർ ടാങ്ക് ഒഴിപ്പിക്കാനായി ഇറങ്ങിയ മൂന്ന് മുങ്ങൽവിദഗ്ധർ അവരുടെ സാഹസികതയുടെ ഫലമായി മരണപ്പെട്ടു എന്നാണ് പരക്കെ റിപ്പോർട്ട്‌ ചെയ്യപ്പെട്ടത്.
സത്യത്തിൽ ആശുപത്രി വാസത്തിന് ശേഷം അവർ ജീവൻ നിലനിർത്തി.അതിൽ രണ്ടുപേർ ഇന്നും ജീവനോടെയുണ്ട്.
എക്സ്ക്ലൂഷൻ മേഖലയിൽ പ്രവർത്തിക്കാനായി ആറുലക്ഷരത്തിലധികം ആളുകളെ നിർബന്ധിത സേവനത്തിന് വിധേയമാക്കി.
വികിരണം മൂലം ഒരുപാട് ദേഹാസ്വാസ്ഥ്യങ്ങളും മരണങ്ങളും റിപ്പോർട്ട്‌ ചെയ്യപ്പെട്ടെങ്കിലും സോവിയറ്റ് സർക്കാർ ഇവർക്കെന്ത് സംഭവിച്ചു എന്നതിനെക്കുറിച്ച് ഔദ്യോഗിക രേഖകൾ ഒന്നും തന്നെ വെച്ചിട്ടില്ല.
എക്സ്ക്ലൂഷൻ മേഖലയെന്ന പേരിൽ അറിയപ്പെട്ട, ഉക്രൈനിലേയും ബെലാറസിലെയും വികിരണത്താൽ മലിനമാക്കപ്പെട്ട സ്ഥലം, 2600 ചതുരശ്രകിലോമീറ്റർ വിസ്തീർണം ഉള്ളതാണ്.
ഏകദേശം മൂന്നു ലക്ഷത്തോളം ആളുകളെ അവരുടെ വീടുകളിൽ നിന്നും മാറ്റിപ്പാർപ്പിച്ചു.
ഇത് താല്കാലികമാണെന്നാണ് അവരോട് അന്ന് പറഞ്ഞിരുന്നത്.
പക്ഷെ ഇന്നും അവിടേക്ക് തിരിയിച്ചുപോകാൻ അനുവാദമില്ല.
1991ൽ സോവിയറ്റ് യൂണിയൻ പിരിച്ചുവിടുന്നത് വരെ മിഖായേൽ ഗോർബചേവ് അവിടുത്തെ രാഷ്ട്രപതിയായി തുടർന്നു.
2006ൽ അദ്ദേഹം എഴുതി "ചെർണോബിലിലെ ആണവദുരന്തമാകാം.... ഒരുപക്ഷെ സോവിയറ്റ് യൂണിയന്റെ തകർച്ചക്ക് പിന്നിലെ ഏറ്റവും വലിയ കാരണം.
2017ൽ ചെർണോബിലിലെ പുതിയ സുരക്ഷിത കൺഫൈൻമെന്റ് കെട്ടിടത്തിന്റെ പണി പൂർത്തിയായി..
ഏകദേശം 200 കോടി ഡോളർ ഇതിനായി ചിലവഴിച്ചു.
ആ കെട്ടിടം 100 വർഷം നിലനിൽക്കാനായാണ് ഡിസൈൻ ചെയ്തിട്ടുള്ളത്.
പൊട്ടിത്തെറിക്ക് ശേഷം ഉക്രൈനിലും ബെലാറസിലും കാൻസർ രോഗികളുടെ എണ്ണം ക്രമാതീതമായി ഉയർന്നു.
അതിൽ വലിയ വർധന കുട്ടികൾക്കിടയിലായിരുന്നു.
ചെർണോബിൽ ദുരന്തത്തിന്റെ യഥാർത്ഥ മരണസംഖ്യ ഒരിക്കലും പുറത്തുവരില്ല.
പല കണക്കുകളും നാലായിരത്തിനും 93000നും ഇടയിലാണ് കാണിക്കുന്നത്.
1987 മുതൽ മാറ്റമില്ലാതെ തുടരുന്ന സോവിയറ്റ് ഔദ്യോഗിക മരണസംഖ്യ,
വെറും 31 ആണ്
ദുരിത ബാധിതരുടെയും ആത്മാർപ്പണം നടത്തിയവരുടെയും ഓർമ്മക്കായ്...
പരിഭാഷ : ശ്രീധർ Translation : Sree Dhar
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org
നടക്കാത്ത കാര്യങ്ങളെക്കുറിച്ച് എന്തിന് ആശങ്കപ്പെടണം?
ഹോ തീർത്തും അനുയോജ്യം.
ആ വാചകം നമ്മുടെ കറൻസിനോട്ടുകളിൽ അച്ചടിക്കാൻ പറയണം..
ഇവിടെ രസകരമായ കാര്യമെന്തെന്നാൽ
സോവിയറ്റ് യൂണിയനിലെ തത്വശാസ്ത്രം ...
ഒരു വ്യവസ്ഥിതി തെറ്റുകുറ്റങ്ങൾ ഇല്ലാത്തതാണെന്ന സങ്കല്പം,
തെറ്റുകളും ന്യൂനതകളും ചൂണ്ടിക്കാണിക്കാൻ
ആളുകൾക്കുണ്ടാകുന്ന ഭയം,
അവിടെ എല്ലാം കുറ്റമറ്റതായിരിക്കണം.
കുറ്റമറ്റതാണെന്ന് നടിക്കണം.
ഒരുപാട് തീവ്രമായ തത്വചിന്തയിൽ ഊന്നിയ ഏതൊരു വ്യവസ്ഥിതിയും,
അതൊരു കുറ്റമറ്റ രാഷ്ട്രത്തെകുറിച്ചായാലും
കുറ്റമറ്റ ഒരു വിശ്വാസത്തെകുറിച്ചായാലും,
അവസാനം വസ്തുതകൾ നിഷേധിക്കുന്നതിൽ ചെന്നെത്തിക്കും.
ചെർണോബിൽ അപകടം ഓപ്പറേറ്ററുടെ തെറ്റ് കൊണ്ട് മാത്രമാണെന്ന
വിശദീകരണത്തിൽ പാശ്ചാത്യരാജ്യങ്ങൾക്ക് തൃപ്തിയായി, അല്ല, സത്യവും അതാണല്ലോ.
ഈ അപകടത്തിലേക്ക് നയിച്ച
വ്യത്യസ്തങ്ങളായ കാരണങ്ങൾ നോക്കിയാൽ,
എല്ലാം ഒരു പ്രേത്യേക മാനസികാവസ്ഥയിൽ നിന്നുണ്ടായ പ്രശ്നങ്ങളുടെ കൂമ്പാരമാണ്,
അവിടെ "ആശ്വാസജനകമായ സത്യങ്ങളും വസ്തുതകളും,
വിശ്വസിക്കുന്നതാണ്, കഠിനമായ തീരുമാനങ്ങളെയും
യാഥാർഥ്യങ്ങളെയും നേരിടുന്നതിനേക്കാൾ സൗകര്യം."
എത്ര സമയം ബാക്കിയുണ്ട്?
ചിലപ്പോ ഒരു വർഷം.
ഷെർബിന, മരണം ആസന്നമായെന്ന...
തിരിച്ചറിവിലാണ്.
അദ്ദേഹത്തിന് മുന്നിൽ ഉള്ള ചോദ്യം,
"എന്താണ് ജീവിതത്തിന്റെ വില, അതിൽ വല്ല അർത്ഥവും ഉണ്ടോ?
അയാൾക്ക് അവിടെ എന്തെങ്കിലും മാറ്റം കൊണ്ടുവരാനായോ?"
കാരണം അയാളൊരു പാർട്ടി പ്രവർത്തകനാണ്, അതിനകത്ത് പ്രവർത്തിച്ചയാളാണ്,
സർക്കാർ സംവിധാനങ്ങൾ എങ്ങനെയാണ് ഉപയോഗപ്പെടുത്തേണ്ടതെന്ന് അറിയാം.
എന്റെ പൊന്നു ബോറിസേ
അവിടെ ഏറ്റവും പ്രധാനപ്പെട്ടയാൾ നിങ്ങളായിരുന്നു.
ദിയത്ലോവ്, വളരെയധികം ദുശാഠ്യമുള്ള,
മാർകടമുഷ്ടിയായ ഒരാളായിരുന്നു, സംഭവിച്ചതിൽ
ഒരുത്തരവാദിത്തവും ഏറ്റെടുക്കാൻ തയ്യാറാവാതെ...
പവർ ഉയർത്തുമ്പോൾ ഞാനാ മുറിയിൽ ഉണ്ടായിരുന്നില്ല.
അനറ്റോളി ദിയത്ലോവ് എടുത്ത തീരുമാനങ്ങൾ
യുക്തിയുള്ള ഒരു മനുഷ്യനും എടുക്കാത്തതാണ്.
ഭ്രാന്തമായ തീരുമാനങ്ങളാണ് അയാൾ എടുത്തത്.
ഞാൻ രണ്ടാമത് നോക്കിയില്ല. ഇപ്പോഴാണ് പറഞ്ഞത് ...
ദേ നോക്കിക്കോ.
വിചാരണക്കിടയിൽ, ദിയത്ലോവ്,
ഇങ്ങനെ പറഞ്ഞതായാണ് ചരിത്രം രേഖപ്പെടുത്തിയിട്ടുള്ളത്.
"ഞാൻ കുറ്റക്കാരനാണെന്ന് ഒരിക്കലും പറയില്ല.
പക്ഷെ അല്ലെന്ന് ഒരിക്കലും പറയാനാവില്ല."
എന്റെ അഭിപ്രായത്തിൽ അതൊരു അസാമാന്യമായ...
പ്രയോഗമായിരുന്നു... കുറ്റസമ്മതിന്റെ സാധ്യത കാണിക്കുന്ന ഒരു പ്രയോഗം .
ആ പ്രസ്താവന സ്വാഭാവികമായും ഒരു സോവിയറ്റ് ചിന്താഗതിയുടെ ഉൽപ്പന്നമാണ്.
രണ്ടുതോണിയിലും കാലുവെക്കുന്ന ചിന്താഗതി.
വിചാരണയിൽ എപ്പോഴും,
ആരാണ് ഉത്തരവാദിയെന്ന് കണ്ടുപിടിക്കാനാണ് നമുക്ക് താല്പര്യം.
ആളുകളുടെ പ്രതികാരവാഞ്ച,
അത് വളരെ വളരെ അപകടകരമായ ഒന്നാണ്,
അതിലൂടെ ഏത് കൂട്ടത്തിലും ഒരു ബലിയാടിനെ കണ്ടുപിടിച്ച്
പട്ടികൾക്ക് മുന്നിൽ ഇറച്ചിപോലെ എറിഞ്ഞ് കൊടുക്കാനുള്ള പ്രവണതയാണ് ഉണ്ടാക്കുന്നത്.
അതുകഴിഞ്ഞാൽ നമുക്ക് നമ്മുടെ വില്ലന്മാരെ കിട്ടും,
നായകരെയും കിട്ടും, അതുപോലെ സത്യവും.
നമ്മൾ തുടക്കത്തിലേ സ്ഥാപിച്ചുകഴിഞ്ഞതാണ്,
കണ്ട്രോൾ റൂമിലെ ആളുകൾ ഉണ്ടാക്കിയ തെറ്റുകൾ.
പക്ഷെ ഇവിടെ വ്യവസ്ഥിതിയും കുറ്റക്കാരനാണ്.
പ്രൊഫസർ ലെഗസോവ്, നിങ്ങൾ പറഞ്ഞുവരുന്നത്
സോവിയറ്റ് രാഷ്ട്രവും സംഭവിച്ചതിന് ഉത്തരവാദിയാണ് എന്നാണെങ്കിൽ,
ഞാൻ ഇപ്പോഴേ മുന്നറിയിപ്പുതരാം,
അപകടം പിടിച്ച വഴിയാണത്.
അങ്ങനെയാണ് ...
ഒരു RBMK റിയാക്ടറിന്റെ കോർ പൊട്ടിത്തെറിക്കുന്നത്.
നുണകൾ മൂലം.....